title: Hertta Jack-Leistén

text: Jack-Leisténin vanhemmat olivat varatuomari Johan Rudolf Richard Jack ja Selma Lovisa Ståhlberg. Hän oli naimisissa 1916–1935 teatterinjohtaja ja näyttelijä Topo Leistelän (sukunimi aik. Leisten) kanssa. Liitto päättyi avioeroon.


title: Hertta Jack-Leistén

text: Käytyään Kuopion Suomalaisen tyttökoulun ja kauppakoulun Jack-Leistén työskenteli Kuopion lääninhallituksessa. Näyttämöuransa hän aloitti Suomalaisessa Maaseututeatterissa 1910–1911. Vuosina 1911–1912 Jack-Leistén oli mukana Ida Aalbergin kiertueella, minkä jälkeen hänellä oli useita teatterikiinnityksiä: Suomalainen Maaseututeatteri 1913–1914, Komedia-Teatteri 1914–1916, Kansan Näyttämö 1916–1918, Ida Aalberg-Teatteri 1918–1919, Vapaa Näyttämö 1919–1920 ja Viipurin Näyttämö 1920–1925. Vuosina 1925–1926 Jack-Leistén otti osaa Markus Raution kiertueeseen, jonka jälkeen hänen uransa jatkui lähinnä teatterivierailuin.


title: Hertta Jack-Leistén

text: Jack-Leisténin näyttämötehtäviä olivat muun muassa Martta (näytelmässä "Nummisuutarit"), Louhi ("Lemmin poika") ja Herrojen Eeva ("Kihlaus"). Näytelmässä "Lea" hän tulkitsi nimiroolin. "Daniel Hjortissa" Jack-Leistén teki Katrin ja Ebba Stenbockin roolit.


title: Hertta Jack-Leistén

text: Hertta Jack-Leistén näytteli sivuosia useissa suomalaisissa elokuvissa vuosina 1934–1948 (muun muassa "Minä ja ministeri", "Tuomari Martta", "Varastettu kuolema", "Miehen tie", "Herra Lahtinen lähtee lipettiin").


title: Love Generation

text: Love Generation voi tarkoittaa seuraavia:


title: Melodifestivalen 2012

text: Melodifestivalen 2012 oli Ruotsissa 4. helmikuuta – 10. maaliskuuta 2012 järjestetty laulukilpailu, jossa valittiin Ruotsin edustaja Eurovision laulukilpailuun 2012. Voittajaksi selviytyi Loreen kappaleella ”Euphoria”, ja hän voitti toukokuussa myös Eurovision loppukilpailun Azerbaidžanissa.


title: Melodifestivalen 2012

text: Kilpailussa järjestettiin neljä semifinaalia, joissa jokaisessa oli mukana kahdeksan kappaletta. Näistä kaksi pääsi suoraan finaaliin ja kaksi "Toinen mahdollisuus" -kilpailuun, jossa jaettiin vielä kaksi finaalipaikkaa.


title: Melodifestivalen 2012

text: Ensimmäinen semifinaali järjestettiin 4. helmikuuta VIDA Arenassa Växjössä.


title: Melodifestivalen 2012

text: Puhelinääniä annettiin 535 711 kappaletta, ja ohjelmalla oli 3 415 000 katsojaa.


title: Melodifestivalen 2012

text: Toinen semifinaali järjestettiin 11. helmikuuta Scandinaviumissa Göteborgissa.


title: Melodifestivalen 2012

text: Puhelinääniä annettiin 516 751 kappaletta, ja ohjelmalla oli 3 365 000 katsojaa.


title: Melodifestivalen 2012

text: Kolmas semifinaali järjestettiin 18. helmikuuta Tegera Arenassa Leksandissa.


title: Melodifestivalen 2012

text: Puhelinääniä annettiin 390 097 kappaletta, ja ohjelmalla oli 3 340 000 katsojaa.


title: Melodifestivalen 2012

text: Neljäs semifinaali järjestettiin 25. helmikuuta Malmö Arenassa Malmössä.


title: Melodifestivalen 2012

text: Puhelinääniä annettiin 642 413 kappaletta, ja ohjelmalla oli 3 095 000 katsojaa.


title: Melodifestivalen 2012

text: Toinen mahdollisuus -kilpailu järjestettiin semifinaaleissa kolmansiksi ja neljänsiksi sijoittuneille kappaleille 3. maaliskuuta Rosvalla Nyköping Eventcenterissä Nyköpingissä.


title: Melodifestivalen 2012

text: Puhelinääniä annettiin 1 115 229 kappaletta, ja ohjelmalla oli 2 950 000 katsojaa.


title: Melodifestivalen 2012

text: Finaali järjestettiin 10. maaliskuuta Globenissa Tukholmassa. Tulos määräytyi puoliksi yhdentoista ulkomaisen raadin, puoliksi puhelinäänten perusteella.


title: Melodifestivalen 2012

text: Puhelinääniä annettiin 2 053 432 kappaletta, ja ohjelmalla oli 4 081 000 katsojaa.


title: Matti Kantola

text: Jouko Matti Kantola (21. maaliskuuta 1936 Kuopio – 11. helmikuuta 1968 Juva) oli suomalainen kansakoulunopettaja ja kirjailija.


title: Matti Kantola

text: Kantolan vanhemmat olivat Aleksander Kantola ja Elli Sofia Miettinen. Hän oli naimisissa vuodesta 1957 Alli Eine Mirjam Mäkisen kanssa.


title: Matti Kantola

text: Kantolan ainoaksi jääneen urheiluaiheisen romaanin "Jälkipeli" päähenkilönä oli jalkapalloilija avioliitto- ja alkoholiongelmineen.


title: Finkelsteinin testi

text: Finkelsteinin testi on testi, jota käytetään diagnosoimaan De Quervainin jännetuppitulehdus.


title: Finkelsteinin testi

text: Testissä peukalo sijoitetaan suljettuun nyrkkiin ja rannetta taivutetaan sivusuunnassa alaspäin niin, että pikkurilli osoittaa alaspäin. Mikäli testi aiheuttaa potilaalle voimakasta kipua, on tulos todennäköisesti positiivinen.


title: Finkelsteinin testi

text: Testin keksi yhdysvaltalainen Harry Finkelstein, joka kuvaili sen vuonna 1930.


title: Lauri Puranen

text: Lauri Tapio Puranen (s. 22. maaliskuuta 1959 Hämeenlinna) on suomalainen upseeri (kenraalimajuri evp.), ilmavoimien entinen komentaja ja puolustusministeriön strategisten hankkeiden koordinaattori. Hän valmistelee Hornetien korvaamista HX-hankkeen ohjelmajohtajana.


title: Lauri Puranen

text: Puranen suoritti yleisesikuntaupseeritutkinnon vuonna 1995. Hänet ylennettiin prikaatinkenraaliksi 2008. Hän työskenteli heinäkuusta 2011 helmikuuhun 2012 logistiikkapäällikkönä. Puranen toimi ilmavoimien komentajana 1. maaliskuuta 2012 – 31. maaliskuuta 2014. Hänet ylennettiin 1. maaliskuuta 2012 kenraalimajuriksi.


title: Lauri Puranen

text: Puranen valmistui Kadettikoulusta 1983. Hän on palvellut muun muassa seuraavissa tehtävissä: Puranen on naimisissa. Hänen appensa on urheilutoimittaja Anssi Kukkonen.


title: Isohierakka

text: Isohierakka ("Rumex hydrolapathum") on monivuotinen hyvin kookkaaksi kasvava hierakoiden sukuun kuuluva tatarkasvi.


title: Isohierakka

text: Isohierakka kasvaa 1–2,5 metriä korkeaksi. Sen tyvilehdet ovat pitkiä ja suikeita, pituudeltaan 30–100 senttimetriä. Laji voi risteytyä tylppälehtihierakan ("Rumex obtusifolius") kanssa. Isohierakka muistuttaa Suomessa laajalti esiintyvää vesihierakkaa ("Rumex aquaticus").


title: Isohierakka

text: Isohierakka kasvaa Suomessa harvinaisena maan eteläisimmässä osassa, runsaimpana Satakunnassa.


title: Tylppälehtihierakka

text: Tylppälehtihierakka ("Rumex obtusifolius") on hierakoiden sukuun kuuluva monivuotinen, nimensä mukaan tylppälehtinen tatarkasvi.


title: Tylppälehtihierakka

text: Tylppälehtihierakka kasvaa 50–150 senttimetriä korkeaksi. Sen ruusukelehtien lapa on 8–25 cm pitkä, 4–12 cm leveä, melkein sileä, herttatyvinen ja tylppäkärkinen. Pohjoismaissa tavataan kolme eri tylppälehtihierakan alalajia, jotka eroavat toisistaan hedelmäverhiön muodon ja karvaisuuden mukaan.


title: Nokia 808 PureView

text: Nokia 808 PureView on matkapuhelinvalmistaja Nokian Nokia Belle -käyttöjärjestelmällä toimiva älypuhelin, jonka Nokia esitteli helmikuussa 2012 Mobile World Conference -tapahtumassa Barcelonassa. Puhelimessa on 41 megapikselin kamera, jossa on Carl Zeiss -optiikka. Puhelimella voi ottaa maksimissaan 38 megapikselin kuvia ja täyden tarkkuuden teräväpiirtovideota.


title: Nokia 808 PureView

text: Mukana on myös PureView -tekniikka, jonka avulla suuria kuvia voidaan kutistaa pienemmiksi, näppärämmin jaettaviksi kuviksi. Tällaisessa tilanteessa useita pikseleitä voidaan yhdistää yhdeksi. Sama tekniikka yhdistettynä 1/1,2-tuumaiseen CMOS-kennoon mahdollistaa myös häviöttömän digitaalisen zoomauksen 4x asti täysresoluutiolla. Jos kuvakokoa pienennetään, kasvaa myös häviöttömän zoomin ulottuvuus. Isoa kennoa hyödynnetään myös videokuvauksessa videonvakaimen toiminnassa, sekä hämärämmässä valaistuksessa kuvatessa.


title: Nokia 808 PureView

text: Nokia 808 tuli virallisesti myyntiin Suomessa kesäkuun alussa 2012 ja sen veroton suositushinta oli 450 euroa. Verollinen hinta Suomessa oli alkuvaiheessa noin 550–600 euroa ja keväällä 2013 450 euroa. Myyntiin tullessa puhelimen saatavuus oli heikkoa Nokian toimitusvaikeuksien vuoksi. Monissa kaupoissa ei ole esillä ainuttakaan esittelykappaletta ja verkkokaupoissakin toimitusajat venyivät yli kahteen kuukauteen. Malli poistui myynnistä kesällä 2013 ja sen seuraajana pidetään Lumia 1020 -puhelinta, jossa on niin ikään PureView-kamera.


title: Herttapiippuruoho

text: Herttapiippuruoho eli piippuruoho ("Aristolochia clematitis") on piippuköynnösten sukuun kuuluva monivuotinen ruoho, joka kasvaa alkuperäisenä Keski-Euroopassa. Se on keskiaikainen rohdoskasvi.


title: Herttapiippuruoho

text: Herttapiippuruohon maavarsi on suikertava ja puutunut. Sen pysty, polveilevasti mutkainen varsi kasvaa 30–110 senttimetriä korkeaksi. Pitkäruotiset, muodoltaan tylpän herttamaiset lehdet ovat kooltaan 5–10 cm. Herttapiippuruohon kukat kasvavat lehtihangoissa 2–8 kukan ryhminä. Kukkien vaaleankeltainen teriö on 2–3 cm pitkä, torvimainen ja käyrä. Hedelmä on monisiemeninen kota. Pohjoismaissa laji tekee siemeniä harvoin.


title: Herttapiippuruoho

text: Herttapiippuruoho sisältää aristolokkiahappoa, joka aiheuttaa virtsateiden syöpää.


title: Loreen

text: Lorine Zineb Nora Talhaoui, taiteilijanimeltään Loreen, (s. 16. lokakuuta 1983 Tukholma, Ruotsi) on ruotsalainen laulaja ja musiikkituottaja. Hän voitti Eurovision laulukilpailun vuonna 2012.


title: Loreen

text: Loreen oli mukana Ruotsin "Idol 2004" -kykykilpailussa, jossa hän sijoittui neljänneksi. Hän on pyrkinyt Ruotsin edustajaksi Eurovision laulukilpailuun kahdesti. Melodifestivalenissa 2011 hän jäi semifinaalivaiheeseen kappaleella ”My Heart Is Refusing Me”. Kappale ylsi Sverigetopplistanin 9. sijalle. Melodifestivalenissa 2012 Loreen pääsi suoraan finaaliin Växjön semifinaalista ja voitti koko kilpailun 10. maaliskuuta 2012. Voittoa todisti Ruotsissa 4,1 miljoonaa televisiokatsojaa. Kappaleella ”Euphoria” hän edusti Ruotsia voittoisasti vuoden 2012 Eurovision laulukilpailussa.


title: Loreen

text: ”Euphoria” julkaistiin singlenä 26. helmikuuta, Melodifestivalenin viimeistä semifinaalia seuranneena päivänä. Se oli tuolloin ladattavissa iTunes- ja Spotify-verkkopalveluista. 18 tuntia julkaisusta ”Euphoria” oli iTunesin top 100 -listan kärjessä Ruotsissa. Myös Loreenin aikaisemmat singlet ”My Heart Is Refusing Me” ja ”Sober” palasivat iTunes-myyntilistan kärkisijoille.


title: Loreen

text: Loreen voitti Euroviisut ”Euphoria”-kappaleella 26. toukokuuta 2012 järjestetyssä finaalissa. Kappale sai finaalissa 372 pistettä, jääden 15 pisteen päähän Alexander Rybakin vuonna 2009 tekemästä Euroviisujen piste-ennätyksestä. Kilpailun aikana Loreen herätti huomiota myös tapaamalla azerbaidžanilaisia ihmisoikeusaktivisteja.


title: Loreen

text: Loreenin vanhemmat ovat syntyneet Marokossa. Etniseltä taustaltaan hän on Marokon berberi.


title: Loreen

text: Koulunsa Loreen kävi Västeråsissa, jonne hänen perheensä muutti Loreenin lähestyessä kouluikää. Teini-ikäisenä Loreen asui Grytan kaupungissa ja kävi Wenströmskan lukiota.


title: Loreen

text: Euroviisujen yhteydessä uutisoitiin Loreenin elämäntavoista ja kerrottiin, ettei hän alastaan huolimatta ole järin innokas median käyttäjä. Hän ei esimerkiksi omista televisiota eikä Facebook-tiliä, ja tietokonettaankin hän käyttää vain sähköpostin lähettämiseen. Suomessa lehdet ovat yhdistäneet Loreenin romanttisesti rapartisti Elastiseen, mutta Loreen on kiistänyt suhdehuhut ja kertonut muusikoiden olevan vain ystäviä. Vuoden 2017 tammikuussa Loreen kertoi olevansa biseksuaali.


title: Formula Enterprise

text: Formula Enterprise (tunnetaan myös nimellä Formula SCCA) on yhdysvalloissa ajettava formulasarja. Sarja perustettiin vuonna 2008. Sarjassa ajetaan SCCA Enterprisesin tuottamilla autoilla ja mm Mazda MZR:n moottoreilla. Sarja on osa Sports Car Club of America-organisaatiota. Sarjan mestaruuden ovat voittaneet Mark Eaton, Sean Rayhall, Brandon Aleckson ja Scott Rettich.


title: Pyörösiipi

text: Pyörösiipi ("Thumatha senex") on vaatimattoman näköinen, kosteiden paikkojen yöperhonen.


title: Pyörösiipi

text: Yleensä värikkäiden siilikkäiden joukossa pyörösiipi on hyvin vaatimaton ilmestys. Se on pieni perhonen, jonka etusiivet ovat pituuteensa nähden leveät ja hyvin pyöreäkärkiset. Koiraan siipien väri on kellanruskea, naaraan harmaanruskea. Sisempi ja ulompi poikkiviiru erottuvat huonosti, mutta niiden kohdalla siipisuonilla on tummat täplät. Etusiivessä on tumma, pyöreä keskitäplä, jonka kohdalla siiven poikki saattaa erottua harmahtava keskivarjo. Takasiivet ovat vaaleammat ja niissä on pienempi tumma keskitäplä. Molempien siipiparien reunaripset ovat siipisuonten kohdalta tummat, muuten vaaleat. Siipisuomut ovat harvassa, joten siivet ovat kauttaaltaan läpikuultavat. Lepäävä perhonen pitää siipiä kattolaskuisesti ruumiin sivuilla. Naaraan takaruumis levenee voimakkaasti kärkeä kohti. Siipiväli koiraalla 15–18 mm ja naaraalla 15–22 mm.


title: Pyörösiipi

text: Hieman samannäköinen laji on kalvosiipi ("Nudaria mundana").


title: Pyörösiipi

text: Pyörösiipeä tavataan Brittein saarilta Keski-Eurooppaan ja Balkanin kautta Turkkiin, Kaukasukselle ja Uralille. Laji puuttuu Iberian niemimaalta ja suuresta osasta Välimeren rannikkoa. Suomessa sitä tavataan Etelä-Lappiin saakka. Perhoset lentävät yhtenä sukupolvena heinäkuun alusta elokuun alkuun.


title: Pyörösiipi

text: Pyörösiipeä tavataan kosteilla niityillä, soilla ja kosteikoissa. Perhoset aloittavat lentonsa hämärän laskeuduttua ja jatkavat yön pimenemiseen. Lämpiminä öinä lento voi jatkua keskiyöhön. Naaraat lepäävät kasveilla ja houkttelevat matalalla lenteleviä koiraita luokseen. Molemmat sukupuolet tulevat valolle, mutta sinne tulee naaraita jonkin verran vähemmän. Imukärsä on surkastunut, eikä perhonen nauti ravintoa.


title: Pyörösiipi

text: Naaras munii varsin pienen määrän munia, jotka se asettelee pieniksi ryhmiksi alustalle käyttäen takaraajojaan apunaan. Kuhunkin munaan tarttuu suojaavia karvoja naaraan takaruumiin kärkiosan tupsusta. Munat kuoriutuvat elo-syyskuussa ja toukat siirtyvät lyhyen ruokailukauden jälkeen talvilevolle. Toukat ovat aktiivisia enimmäkseen öisin ja ovat täysikasvuisia touko-kesäkuun vaiheessa. Kotelo sijaitsee löyhässä kotelokopassa kiven alla tai oksan alapinnalla. Kotelovaihe kestää noin neljä viikkoa.


title: Pyörösiipi

text: Toukkien ravintoa luonnossa ei tunneta tarkoin, mutta ilmeisesti ne elävät syöden jäkäliä ja sammalia, erityisesti huopanahkajäkälää ("Peltigera canina").


title: Fabian Rießle

text: Fabian Rießle (s. 18. joulukuuta 1990 Freiburg im Breisgau) on saksalainen yhdistetyn hiihtäjä. Hän edustaa seuratasolla SZ Breitnauta.


title: Fabian Rießle

text: Rießle sai Sotšin olympialaisissa 2014 suurmäen kilpailussa pronssia, joukkuekilpailussa hopeaa ja oli normaalimäessä kahdeksas. Falunin MM-kilpailuissa 2015 hän voitti joukkuekilpailussa kultaa sekä sijoittui normaalimäen Gundersen-kilpailussa yhdeksänneksi ja suurmäen vastaavassa kilpailussa 12:nneksi. Lahden MM-kilpailuissa 2017 hän voitti joukkuekultaa sekä oli normaalimäen Gundersen-kilpailussa neljäs ja suurmäessä kuudes. Pyeongchangin olympialaisissa 2018 hän saavutti kultaa joukkuekilpailussa, hopeaa suurmäen ja 10 kilometrin hiihdon kilpailussa ja oli seitsemäs normaalimäen Gundersen-kilpailussa.


title: Fabian Rießle

text: Nuorten maailmanmestaruuskilpailuissa hän on voittanut kolme mitalia: vuonna 2009 pronssia sekä sprintistä että viestistä ja vuonna 2010 kultaa viestistä.


title: Fabian Rießle

text: Rießle osallistui maailmancupiin ensimmäistä kertaa kaudella 2008–2009. Hän on voittanut urallaan yhdeksän osakilpailua: Lillehammerin ensimmäisen kilpailun joulukuussa 2015, Chaux-Neuven toisen kilpailun tammikuussa 2016 ja 2017, Lahden jälkimmäisen kilpailun helmikuussa 2016 ja tammikuussa 2017, Ramsaun jälkimmäisen kilpailun joulukuussa 2017 sekä Trondheimin jälkimmäisen ja Klingenthalin molemmat kilpailut maaliskuussa 2018. Lisäksi hän on sijoittunut kaksitoista kertaa toiseksi ja 23 kertaa kolmanneksi. Maailmancupin kokonaiskilpailussa hän oli kolmas kausilla 2015–2016 ja 2017–2018 sekä neljäs kaudella 2014–2015 ja 2016–2017.


title: Kalvosiipi

text: Kalvosiipi ("Nudaria mundana") on vaatimattoman näköinen, pieni siilikäslaji.


title: Kalvosiipi

text: Pieni, vaalea perhonen, jonka siipiväli on koiraalla 7–20 mm ja naaraalla 18–23 mm. Siivet ovat hyvin läpikuultavat, lähes läpinäkyvät ja hieman helmiäishohtoiset. Siipien väri vaihtelee harmahtavanvalkoisesta vaaleanharmaaseen ja etusiiven poikki kulkee kaksi sumeaa, harmaata poikkijuovaa. Juovien väliin jää sumea, tummanharmaa täplä. Takasiivet ovat vaaleanharmaat ja kuviottomat. Ruumis on vaaleanharmaa, naaraalla hieman koirasta rotevampi.


title: Kalvosiipi

text: Kalvosiipi on eurooppalainen laji, jonka elinalue ulottuu Iberian niemimaalta, Brittein saarilta ja Välimeren pohjoisrannikolta Keski-Euroopan kautta Etelä-Venäjälle ja Mustallemerelle. Suomessa sitä on tavattu harvakseltaan jopa Kemin korkeudelle saakka, mutta pääasiassa havainnot painottuvat etelään. Perhoset lentävät yhtenä sukupolvena kesäkuun lopusta heinäkuun lopulle.


title: Kalvosiipi

text: Lämpimien ja aurinkoisten lehtimetsien ja pensasmaiden laji, jota tavataan myös sellaisissa vanhoissa puistoissa sekä hautausmailla, joilla on kiviaitoja. Laji lentää muutamien metrien korkeudella maanpinnasta. Perhoset aloittavat lennon iltahämärässä ja jatkavat keskiyöhön. Molemmat sukupuolet tulevat valolle, mutta naaraita saapujista on vain pieni osa.


title: Kalvosiipi

text: Naaras munii pienen määrän munia, jotka se laskee pieninä ryhminä kiville tai kuorenrakoihin. Munat kuoriutuvat non 10 päivän kuluttua ja toukat kasvavat hitaasti, kunnes siirtyvät talvilevolle. Keväällä toukat syövät sekä päivällä että yöllä ja ovat täysikasvuisia touko-kesäkuun vaihteessa. Koteloituminen tapahtuu miltei läpinäkyvän kotelokopan sisään. Toukkanahan pitkät karvat sojottavat kotelokopan läpi. Kotelovaihe estää 2–3 viikkoa.


title: Kalvosiipi

text: Toukka syö puiden oksilla kasvavia viherleviä sekä kivillä kasvavia jäkäliä, esimerkiksi karpeita ("Parmelia").


title: Sitruunasavikka

text: Sitruunasavikka ("Chenopodium ambrosioides") on savikoiden sukuun kuuluva yksivuotinen, tuoksuva kasvilaji. Se kasvaa alkuperäisenä trooppisessa Amerikassa. Pohjoismaissa se on hyvin harvinainen, satunnainen tulokaskasvi.


title: Sitruunasavikka

text: Sitruunasavikka kasvaa 25–60 senttimetriä korkeaksi. Koko kasvi on tahmea ja nystyinen mutta ei jauhoinen. Lehdet ovat vihreät, soikean–suikean muotoiset ja laidaltaan ehyet tai isohampaiset. Sitruunasavikan kukat ovat hyvin pieniä ja vihertäviä muiden savikoiden tapaan ja ne sijaitsevat tiheästi varren kukintohaaroissa, jotka ovat lehtien mittaiset.


title: Marcel Mathis

text: Marcel Mathis (s. 24. joulukuuta 1991) on itävaltalainen alppihiihtäjä. Hän edustaa seuratasolla SV Hohenems-Vorarlbergiä.


title: Marcel Mathis

text: Mathis kuului joukkuekilpailun maailmanmestaruuden voittaneeseen Itävallan joukkueeseen Schladmingissa 2013. Lisäksi hän oli kolmastoista suurpujottelussa.


title: Marcel Mathis

text: Mathis teki debyyttinsä maailmancupissa kevättalvella 2010, ja sai ensimmäiset pisteensä kaudella 2011–2012, jolloin hän myös sai uransa ensimmäiset palkintopallisijoituksensa, kolmannet tilat Banskon ja Schladmingin suurpujotteluista. Hän on voittanut kaksi osakilpailua Euroopan cupissa, johon hän osallistui ensimmäistä kertaa vuonna 2009.


title: Viherrevonhäntä

text: Viherrevonhäntä ("Amaranthus retroflexus") on Pohjois-Amerikasta lähtöisin oleva revonhäntälaji, joka on levinnyt tulokkaana laajalti ympäri maapallon, myös Eurooppaan.


title: Viherrevonhäntä

text: Yksivuotinen viherrevonhäntä kasvaa 10–150 senttimetriä korkeaksi. Sen varsi on pysty, vankka ja haaraton tai lyhythaarainen. Varren yläosa on tiheästi villakarvainen. Lehdet ovat 6–12 cm pitkiä, ehyitä, ehytlaitaisia ja ovat varressa kierteisesti. Ne ovat otakärkisiä, lyhytsuippuisia, ainakin aivan kärjestä tylppiä ja vaihtelevat muodoltaan puikeista vinoneliömäisiin. Väriltään ne ovat vaaleanvihreitä, päältä karvattomia ja alta lehtisuonista karvaisia.


title: Viherrevonhäntä

text: Viherrevonhännän yksineuvoiset, 2–3 millimetriä pitkät, säteittäiset kukat sijaitsevat pitkässä, lehdettömässä latvakukinnossa. Kukinto on lyhyt, vankkahaarainen ja väriltään valkoisenvihreä tai joskus hieman punertava. Osakukinnot ovat tavallisesti enintään 5 senttimetriä pitkiä, tukevia, suoria, pystyjä tai yläviistoisia sekä kauttaaltaan myös emikukkaisia. Kukkien esilehdet ovat 1–2 kertaa emikukkien kehälehtien pituisia ja lähes pystyjä. Esilehtien kalvolaita on vähitellen kapeneva ja lähes otamaiseen kärkeen ulottuva. Emikukkien kehälehtiä on viisi kappaletta. Kehälehdet vaihtelevat nauhamaisista lusikkamaisiin ja ne ovat pyöreä- tai tylppäkärkisiä, lyhytotaisia ja sijaitsevat vain hieman limittäin. Suomessa viherrevonhäntä kukkii heinä-syyskuussa. Hedelmänä on pähkylämäinen, kansiluomainen kota.


title: Viherrevonhäntä

text: Viherrevonhäntä on lähtöisin Pohjois-Amerikasta, jossa sitä kasvaa mantereen keski- ja itäosissa Pohjois-Meksikosta Etelä-Kanadaan. Mantereen kaakkois-, pohjois- ja länsiosissa laji on satunnainen tai puuttuu kokonaan. Viherrevonhäntä on levinnyt ihmisen mukana hyvin laajalle. Euroopassa laji on levinnyt koko mantereelle lukuun ottamatta Britteinsaaria, Islantia ja mantereen pohjoisosia. Aasian puolella levinneisyysalue jatkuu Etelä- ja Keski-Siperiaan ja Keski-Aasiaan. Lisäksi sitä tavataan paikoitellen muun muassa Turkissa, Israelissa, Iranissa, Kiinassa, Venäjän kaukoidässä ja Japanissa. Afrikassa viherrevonhäntää kasvaa Välimeren rannikolla Marokosta Libyaan sekä paikoitellen Keski- ja Etelä-Afrikassa. Laji on levinnyt myös Etelä-Amerikkaan ja Oseaniaan. Suomessa viherrevonhäntä on satunnainen uustulokas, jota on tavattu Etelä-Lappia myöten. Eniten havaintoja lajista on Etelä- ja Keski-Suomesta.


title: Viherrevonhäntä

text: Suomessa viherrevonhäntää voi tavata lastaus- ja kaatopaikoilla, ratapihoilla, joutomailla ja lintujenruokintapaikoilla. Laji leviää nykyisin varsinkin lintujen ruokintaan tarkoitettujen auringonkukansiementen mukana.


title: Viherrevonhäntä

text: Viherrevonhäntää käytetään myös ihmisravinnoksi.


title: Katja Požun

text: Katja Požun (s. 7. huhtikuuta 1993 Trbovlje) on slovenialainen mäkihyppääjä. Hänen seuransa on SK Zagorje-Ytong.


title: Katja Požun

text: Požun on voittanut Continental Cupissa yhden osakilpailun ja sijoittunut kerran kolmanneksi. Hän on päässyt maailmancupissa palkintopallille kaksi kertaa, sijoituttuaan kolmanneksi Hinzenbachin osakilpailussa helmikuussa 2012 ja toiseksi Holmenkollenilla maaliskuussa 2014. Požun saavutti nuorten MM-kilpailuista pronssia henkilökohtaisesta kisasta vuonna 2008 ja joukkuemäestä vuoden 2012 kisoissa. Vuonna 2013 hän sai kultaa joukkuemäessä ja pronssia henkilökohtaisessa kilpailussa. Predazzon Universiadeissa 2013 hän voitti henkilökohtaisen kilpailun ja sai pronssia sekajoukkuekilpailussa. Sotšin olympialaisissa 2014 hän oli 11:s.


title: Hanhentatar

text: Hanhentatar ("Persicaria maculosa") on ukontattarien sukuun kuuluva yksivuotinen kasvilaji.


title: Hanhentatar

text: Hanhentatar kasvaa 10–60 senttimetriä korkeaksi. Se muistuttaa paljon ukontatarta. Kasvin lehdet ovat suikeat ja niiden keskellä on usein musta täplä. Hanhentattaren kukintona on tiheä tähkä. Kukkien kehä on yleensä punainen, harvoin valkoinen.


title: Hanhentatar

text: Suomessa hanhentatar on harvinainen tai melko harvinainen. Sitä on tavattu Oulun korkeudelle asti sekä vielä Inarin Lapista. Aivan Etelä-Suomessa laji on muinaistulokas, muuten uustulokas. Hanhentatar kasvaa esimerkiksi ojissa, lätäköissä ja rannoilla.


title: Seljat

text: Seljat ("Sambucus") on suku tesmayrttikasvien heimossa. Sukuun kuuluu noin kymmenen lajia.


title: Seljat

text: Seljat ovat kesävihantia, yksikotisia ja piikittömiä pensaita. Lehdet kasvavat vastakkain ja lehtilapa on parilehdykkäinen ja päätöparinen. Lehdykät ovat pitkäsuippuisia ja sahalaitaisia. Kukinto on huiskilo ja pienet kukat kaksineuvoisia. Teriö on valkoinen tai vihertävänvalkoinen, ratasmainen ja 5-liuskainen. Hedelmä on 3–5 -siemeninen marja.


title: Seljat

text: Siemenet ovat myrkyllisiä. Jos kuitenkin siemenet poistetaan, mustaseljan marjoista voidaan tehdä mehua.


title: Pål Golberg

text: Pål Golberg (s. 16. heinäkuuta 1990) on norjalainen hiihtäjä. Hän edustaa seuratasolla Gol IL:ää.


title: Pål Golberg

text: Golberg voitti vuoden 2010 nuorten MM-kilpailuissa kultaa viestistä ja 10 kilometrin perinteiseltä matkalta, joiden lisäksi hopeaa sprintistä. Val di Fiemmen MM-kilpailuissa 2013 hän oli perinteisen sprintissä viides ja Pyeongchangin olympialaisissa 2018 neljäs.


title: Pål Golberg

text: Golberg sijoittui maailmancupin osakilpailussa kolmen parhaan joukkoon ensimmäisen kerran Lahdessa maaliskuussa 2011. Ensimmäisen maailmancupin voittonsa hän saavutti Lillehammerissa joulukuussa 2013 voitettuaan 15 kilometrin perinteisen hiihtotavan kilpailun. Maaliskuussa 2014 Golberg voitti vapaan hiihtotavan sprintin Lahdessa ja marraskuussa 2016 perinteisen sprintin Kuusamossa. Hän on sijoittunut henkilökohtaisissa sprinteissä lisäksi kerran toiseksi ja viisi kertaa kolmanneksi. Parisprintissä hän on ollut kaksi kertaa toinen ja kaksi kertaa kolmas.


title: Porin urheilukeskus

text: Porin urheilukeskus on kaupungin ylläpitämä urheilukeskus Porissa. Se sijaitsee noin kilometrin päässä Porin keskustasta Isomäen kaupunginosassa. Urheilukeskuksen välittömässä läheisyydessä sijaitsee Porin metsä, joka on noin 300 hehtaarin suuruinen virkistys- ja ulkoilualue. Urheilukeskus ja Porin metsä ovat osa vuonna 2002 perustettua Porin kansallista kaupunkipuistoa.


title: Porin urheilukeskus

text: Ensimmäinen Porin urheilukeskuksen alueelle rakennettu liikuntapaikka oli vuonna 1910 valmistunut Tiilimäen urheilukenttä. Talvisin kenttä oli pikaluistelijoiden ja jääpalloilijoiden käytössä. Kenttä toimi Porin pääurheilukenttänä vain parinkymmenen vuoden ajan, kunnes lähemmäksi keskustaa rakennettiin Herralahden kenttä.


title: Porin urheilukeskus

text: Urheilukeskuksen varsinainen kehitys alkoi, kun maauimala valmistui Isomäkeen vuonna 1957. Seuraavaksi alueelle rakennettiin golfkenttä vuonna 1963. Tämän jälkeen valmistuivat tekojää vuonna 1964 ja Porin stadion 1965. Tekojää katettiin vuonna 1971 nykyisinkin käytössä olevaksi jäähalliksi. Rakennus modernisoitiin vv. 2014-16 ja se on nykyään nimeltään Isomäki Areena.


title: Porin urheilukeskus

text: Stadion vuonna 1966 valmistunut yleisurheilu- ja jalkapallostadion. Sen katsojakapasiteetti on noin 12 000, joista 4 094 on katettuja. Stadionilla on järjestetty muun muassa kolmet Kalevan kisat ja siellä on pelattu useita miesten ja naisten jalkapallomaajoukkueen otteluita. FC Jazz, Porin Palloilijat ja NiceFutis ovat käyttäneet stadionia kotikenttänään.


title: Porin urheilukeskus

text: Porin jäähalli (tunnetaan myös nimellä Isomäen jäähalli) valmistui 1964 alun perin tekojääradaksi, mutta se katettiin 1971. Halliin mahtuu 6 350 katsojaa. Jäähalli toimii Porin Ässien kotiareenana.


title: Porin urheilukeskus

text: Vuonna 1957 valmistunut arkkitehti Yrjö Lindegrenin suunnittelema uimalaitos. Suojeltu maauimala peruskorjattiin vuosina 2002-2005.


title: Porin urheilukeskus

text: Vuonna 1985 rakennettu tekojää, joka oli valmistuessaan Suomen kolmas iso tekojäärata. Yleisöluistelijoiden lisäksi kenttää käyttävät jääpalloseura Narukerä sekä pikaluistelijat. Kesäaikaan tekojään paikalla on tenniskenttiä.


title: Porin urheilukeskus

text: Karhuhalli valmistui 1992. Hallissa on kumirouhetekonurmi ja juoksurata sekä yleisurheilun kenttälajien suoritus- tai harjoituspaikat. Hallin katsomoissa on tilaa 500 katsojalle. Karhuhallissa on pelattu myös yksi Veikkausliigan ottelu ja se on toiminut TUL Cupin lopputurnauksen pelipaikkana 1993. Lisäksi hallissa on pelattu pesäpallon halli-SM -turnaus. Urheilutapahtumien lisäksi Karhuhalli toimii erilaisten messujen ja konserttien pitopaikkana


title: Porin urheilukeskus

text: Urheilukeskuksessa sijaitseva pesäpallostadion toimii naisten Superpesis-seura Porin Pesäkarhujen kotikenttänä.


title: Porin urheilukeskus

text: 300 hehtaarin suuruinen ulkoilu- ja virkistysalue. Porin metsän halki kulkee muun muassa 3,5 kilometrin pituinen valaistu ulkoilureitti ja 7 kilometrin mittainen valaisematon maastolenkki sekä useita muita kaupungin ylläpitämiä polkuja. Talvisin Porin metsässä on hiihtolatuja.


title: Porin urheilukeskus

text: Stadionin vieressä sijaitseva lämmitettävä keinonurmi valmistui 2009. Lämmitys tapahtuu kaukolämmön paluuenergialla. Porin Palloilijat on käyttänyt tekonurmea kotikenttänään vuodesta 2012 asti. Keinonurmella on myös maalit amerikkalaista jalkapalloa varten ja se toimii Pori Bearsin kotikenttänä.


title: Porin urheilukeskus

text: Kaksi nurmipintaista ja kaksi hiekkakentää. Hiekkakentät ovat myös pesäpalloilijoiden käytössä.


title: Porin urheilukeskus

text: Vuonna 1990 valmistunut juniorijääkiekkoilijoiden käytössä oleva jäähalli.


title: Porin urheilukeskus

text: Vuonna 2011 valmistunut Porin Ässät ry:n omistama jäähalli, joka on seuran omien juniorien käytössä. Tunnetaan myös Patajunnuareenan nimellä.


title: Porin urheilukeskus

text: Harjoitusjäähallin vieressä sijaitseva ulkojää.


title: Porin urheilukeskus

text: Tennishalli valmistui vuonna 1984. Hallissa on kolme tennis- ja viisi sulkapallokenttää.


title: Porin urheilukeskus

text: Maauimalan vieressä sijaitsee kaksi ulkokenttää.


title: Porin urheilukeskus

text: Asfalttipintainen ulkokenttä.


title: Porin urheilukeskus

text: Katinkurun ampumarata sijaitsee Porin metsän etelälaidalla Pinomäessä. 12,5 hehtaarin kokoinen Satakunnan Ampujien rakentama alue, jossa on useita eri urheiluammuntaan tarkoitettuja ratoja. Katinkurussa on muun muassa 25 metrin pistoolirata, 50 metrin pienoiskiväärirata sekä useita haulikkoratoja. Katinkurusta johtaa useita ulkoilureittejä Isomäkeen.


title: Porin urheilukeskus

text: Porin metsän itälaidalla lentokentän vieressä sijaitsevat jousiammuntahalli sekä ulkorata. Jousiampumaradan omistaa Porin Jousiampujat.


title: Porin urheilukeskus

text: Porin metsän länsilaidalla Valtatie 8:n vieressä sijaitseva yksityinen ratsastustalli. Lisäksi Porin metsässä kulkee Pinomäkeen johtava ratsastusreitti.


title: Porin urheilukeskus

text: Isomäen leirintäalue sijaitsee jäähallin ja maauimalan välittömässä läheisyydessä. Leirintäalue on avoinna vain Pori Jazzin ja muiden suurten kesätapahtumien aikana.


title: Porin urheilukeskus

text: Vuosina 1961–2011 Isomäessä jäähallin tuntumassa toiminut Vihreä Teatteri on yksi Suomen vanhimmista kesäteattereista. Vuodesta 2012 lähtien teatteri jatkaa Kirjurinluodossa.


title: Porin urheilukeskus

text: Vuodesta 1910 aina 1960-luvun alkuun käytössä ollut urheilukenttä. Kentän paikalla on 1960-luvulta lähtien sijainnut huoltoasema.


title: Porin urheilukeskus

text: Ensimmäinen golfkenttä alueella sijaitsi vuosina 1954–1963 lentokentän läheisyydessä. Vuonna 1963 avattiin uusi kenttä nykyisen Karhuhallin tuntumaan. Kenttä oli käytössä vuoteen 1983 asti, jolloin se jäi osittain Porin läntisen ohikulkutien rakennustöiden alle.


title: Porin urheilukeskus

text: Porin hevoskentän nimella tunnettu ravirata, joka sijaitsi nykyisen Satakunnan keskussairaalan ja Porin lentoaseman välissä. Joutui lopettamaan toimintansa jatkosodan alussa, kun saksalaiset joukot pidensivät lentokentän kiitoteitä.


title: Nallikari Beach Soccer

text: Nallikari Beach Soccer (NBS) on beachfutis-turnaus, joka pelataan seuraavan kerran 29.-30.6.2018 Oulun Nallikarissa. Turnaus pelattiin ensimmäisen kerran kesällä 2010. Tapahtuma on tuonut järjestettäessään yhteen vuosittain noin 500 pelaajaa ja 2500 katsojaa Nallikarin hiekoille kasvaen tasaisesti vuosittain. Ottelut pelataan naisten, miesten (kilpa & harraste) ja firmasarjassa. Tapahtuma-alueelle on vapaa pääsy.


title: Nallikari Beach Soccer

text: Turnausta järjestää 2018 vuonna Tervarit Juniorit ry. Ensimmäisten turnausten takana oli Kajaanin Intotalon yrittäjätiimi. Tämän jälkeen turnaus siirtyi oululaisen jalkapallojoukkue JS Herculesin alle.


title: Nallikari Beach Soccer

text: - Kentällä maalivahti ja neljä kenttäpelaajaa, 1+4


title: Nallikari Beach Soccer

text: -Joukkueessa max. 11 pelaajaa


title: Nallikari Beach Soccer

text: -Kentän koko 30m x 20m (Nallikarin kiinteä kenttä hieman isompi)


title: Nallikari Beach Soccer

text: -Peliaika 2 x 12min


title: Nallikari Beach Soccer

text: -Varsinaisen peliajan jälkeen tasatilanteessa pudotuspelit siirtyvät suoraan rangaistuspotkukilpailuun


title: Nallikari Beach Soccer

text: -Pelaaja saa edustaa vain yhtä joukkuetta turnauksessa


title: Nallikari Beach Soccer

text: -Miesten kilpasarja


title: Nallikari Beach Soccer

text: -Miesten harrastesarja


title: Nallikari Beach Soccer

text: -Naisten sarja


title: Nallikari Beach Soccer

text: -Firmasarja (naiset ja miehet)


Nallikari Beach Soccer


title: Nallikari Beach Soccer

text: Vuonna 2013 turnaus jouduttiin perumaan Nallikarin rannan kunnostustöiden vuoksi.


title: Nallikari Beach Soccer

text: Vuonna 2017 turnaus jouduttiin perumaan järjestäjien aikataulujen vuoksi.


Peking Daxingin kansainvälinen lentoasema () on rakenteilla oleva lentoasema Kiinan pääkaupungissa Pekingissä. Kaupungin kolmas lentoasema on suunniteltu rakennettavan Daxingin alueelle noin 50 kilometrin päähän Tiananmenin aukiosta, kaupungin poliittisesta keskuksesta. Kiinalaiset tiedotusvälineet kertoivat, että kentälle rakennetaan yhdeksän kiitotietä.
Lentoaseman matkustajamäärän odotetaan nousevan maailman suurimmaksi, yli 130 miljoonaan ihmiseen vuodessa. Lentoaseman on määrä valmistua syyskuussa 2019.


title: Schmallenberg-virus

text: Schmallenberg-virus (SBV) on epävirallinen nimitys eräälle Shamonda-virukselle sukua olevalle, orthobunyaviruksiin kuuluvalle taudinaiheuttajalle. Virus aiheuttaa naudalle, lampaalle ja vuohelle synnynnäisiä epämuodostumia ja keskenmenoja.


title: Schmallenberg-virus

text:
Virus vaikuttaa leviävän Culicoides-suvun hyönteisten välityksellä.
Virus on nimetty Nordrhein-Westfalenissa, Saksassa sijaitsevan Schmallenbergin kaupungin mukaan – sieltä löydettiin ensimmäinen varmistettu tautitapaus. Virusta on esiintynyt Saksassa myös Ala-Saksissa sekä lisäksi Alankomaissa, Belgiassa, Isossa-Britanniassa, Italiassa, Luxemburgissa ja Ranskassa.
EU ja Friedrich-Loeffler-Institut (Saksassa toimiva eläinlääkintäinstituutti) ovat luokitelleet viruksen. Viruksen ei toistaiseksi uskota olevan vaarallinen ihmiselle, koska muut vastaavat virukset eivät ole kyenneet tarttumaan ihmiseen..


title: Schmallenberg-virus

text: Schmallenberg-virus ilmenee kahdella tavalla:Eläimestä, jolla ilmenee tyypillisiä oireita, otetaan verinäyte. Kuolleista ja abortoituneista sikiöistä, joilla epäillään virusta, otetaan näytteeksi pala aivoista tai pernasta. Näytteet tutkitaan Friedrich-Loeffler Instituten kehittämällä menetelmällä.


title: Frank Sanders

text: Franklyn Bonn "Frank" Sanders Jr. (8. maaliskuuta 1949 Saint Paul, Minnesota – 17. helmikuuta 2012 Woodbury, Minnesota) oli yhdysvaltalainen jääkiekkoilija ja olympiamitalisti.


title: Frank Sanders

text: Sanders kuului Yhdysvaltain olympiahopeaa Sapporossa 1972 saavuttaneeseen joukkueeseen. Hän pelasi olympiaturnauksessa kuudessa ottelussa, joissa teki yhteensä kolme maalia ja antoi yhden maaliin johtaneen syötön.


title: Frank Sanders

text: Jääkiekkoilijanuransa jälkeen pastorina työskennellyt Sanders kuoli haimasyöpään 62-vuotiaana 17. helmikuuta 2012.


title: Ihmistieteet ja filosofia

text: Ihmistieteet ja filosofia on Panu Raatikaisen vuonna 2004 ilmestynyt kirja ihmistieteitten tieteenfilosofiasta. Teoksen on julkaissut Gaudeamus.


title: Ihmistieteet tänään

text: Ihmistieteet tänään on vuonna 2005 ilmestynyt kirja, jonka ovat toimittaneet Anneli Meurman-Solin ja Ilkka Pyysiäinen. Teoksen ovat julkaisseet Gaudeamus ja Helsingin yliopiston tutkijakollegium.


title: H. P. Maya

text:
Heinz Peter Maya (21. elokuuta 1944 Villach, Kärnten – 22. helmikuuta 2012) oli itävaltalainen taiteilija.
Heinz Peter Maya opiskeli Graz Bundesgewerbeschulessa ja Rudolf Szyszkowitzin maalauksen mestariluokassa. Hän kävi opintomatkalla Roomassa ja Münchenissä. Maya matkusteli lisäksi Euroopassa, Afrikassa (Sahara) ja Yhdysvalloissa.


title: H. P. Maya

text: Maya toimi vuosia Kärntenin taideyhdistyksessä. Vuodesta 1986 hän toimi 24 vuotta Ingeborg-Bachmann-Preisin näyttämösuunnittelijana.


title: H. P. Maya

text: Hänen teoksiaan on useissa museoissa ja taidekokoelmissa, esimerkiksi Albertina, Wolfgang-Gurlitt-Museumisa Linzissä, Kärntner Landesgaleriessa ja Museum Bochum.


title: Mustapoppeli

text:
Mustapoppeli ("Populus nigra") on isokokoinen, pitkäikäinen lehtipuu.
Ne elävät 250- tai jopa 300-vuotiaiksi. Puu voi kasvaa 35 m korkeaksi, ja sen lehvästö voi olla 20 m leveä. Mustapoppelista on kolme alalajia, jotka eroavat toisistaan lähinnä karvaisuudeltaan.
Mustapoppelin kasvinsyöjiä ovat ainakin seuraavat: puuntuhooja ("Cossus cossus"), raitakärsäkäs ("Cryptorhynchus lapathi"), Paranthrene dollii, pallokalvaja ("Plagiodera versicolora") ja runkohaapsanen ("Saperda carcharias").


title: Meksikon avoin tennisturnaus

text: Meksikon avoin tennisturnaus () on vuosittain pelattava tenniksen ammattilaisturnaus, joka järjestetään Acapulcossa, Meksikossa. Turnaus kuuluu miesten ATP World Tour 500 -turnauksiin ja naisten WTA-kiertueen , ja se pelataan kovilla kentillä Fairmont Acapulco Princess -hotellin alueella. Turnaus pelattiin ensimmäisen kerran vuonna 1993 Méxicossa, jolloin järjestettiin ainoastaan miesten turnaus. México isännöi turnausta vuoteen 2000 asti, tosin vuonna 1999 turnausta ei järjestetty. Vuonna 2001 turnaus muutti nykyiseen isäntäkaupunkiinsa Acapulcoon, ja mukaan tuli naisten turnaus. Turnauksen menestyneimmät miespelaajat ovat Itävallan Thomas Muster ja Espanjan David Ferrer neljällä mestaruudellaan. Naispelaajista menestyneimmät ovat Italian Flavia Pennetta ja Sara Errani, Etelä-Afrikan Amanda Coetzer, Yhdysvaltain Venus Williams ja Ukrainan Lesja Tsurenko, joista kukin on voittanut kaksi mestaruutta. Pennetta on kuitenkin ollut myös viidesti finaalissa häviävänä osapuolena.


title: Meksikon avoin tennisturnaus

text: Turnauksen nykyinen nimi on Abierto Mexicano Telcel, nimikkosponsorinsa Telcelin mukaan. Turnauksen toinen pääsponsori on HSBC.


title: Suomi talviolympialaisissa 1994

text: Suomi saavutti Lillehammerin talviolympialaisista 1994 kuusi mitalia, joista yksi oli hopeaa ja viisi pronssia. Kisojen mitalitilastossa Suomi sijoittui 16:nneksi.


title: Suomi talviolympialaisissa 1994

text: Suomi jäi Lillehammerissa toisen kerran olympiahistoriansa aikana ilman kultamitalia, edellisen kerran näin tapahtui Sapporossa 1972. Ensimmäistä kertaa Suomen joukkueeseen ei kuulunut pikaluistelijoita, ja mäkihyppääjät eivät yltäneet mitaleille, mikä tapahtui edellisen kerran vuonna 1976. Suomen mitalit tulivat yhtä lukuun ottamatta maastohiihdosta.


title: Sage (ohjelmisto)

text: Sage on useille alustoille saatava matemaattinen ohjelmisto. Se soveltuu sekä symboliseen että numeeriseen laskentaan. Sage kattaa laajasti eri matematiikan osa-alueita, muun muassa algebraa, kombinatoriikkaa, analyysia ja lukuteoriaa.


title: Sage (ohjelmisto)

text: Sagen ensimmäinen versio julkaistiin 25. helmikuuta 2005. Ohjelmiston kehitys ja jakelu perustuu avoimen lähdekoodin periaatteelle GPL-lisenssin alaisena. Sagen kehitysideologiana on käyttää itsenäisesti kehitettyjä avoimen lähdekoodin sovelluksia aina, kun se on mahdollista. Komentokielenä Sage käyttää Python-ohjelmointikieltä, joka tukee proseduraalista ja funktionaalista ohjelmointia sekä olio-ohjelmointia. Sage-projektin luonut yhdysvaltalainen matemaatikko William Stein jatkaa edelleen ohjelmiston pääkehittäjänä.


title: Sage (ohjelmisto)

text: Sagea voidaan käyttää useilla eri tavoilla:


title: Sage (ohjelmisto)

text: Sage soveltuu tutkimustoiminnan lisäksi opetuskäyttöön. Opetuskäytössä sen tärkeimpiä ominaisuuksia ovat ilmaisuus, helppokäyttöisyys, interaktiiviset ja graafiset toiminnot, dokumenttien muotoilutyökalut sekä verkkoympäristön edut, kuten käyttöjärjestelmäriippumattomuus ja ryhmätyömahdollisuudet. Sagen komentokielenä toimivaa Pythonia pidetään helppona oppia sen yksinkertaisen syntaksin ja korkean tason tietorakenteiden takia. Sagen peruskäyttö, kuten lausekkeiden symbolinen käsitteleminen, yhtälöiden ratkaiseminen ja funktion integroiminen, ei kuitenkaan edellytä ohjelmointitaitoa.


title: Sage (ohjelmisto)

text: Opetuskäytön kannalta hyödyllinen Sagen ominaisuus on mahdollisuus ohjelmoida vuorovaikutteisia sovelluksia. Tällaisten ohjelmien parametreja voidaan manipuloida ajon aikana erilaisilla säätimillä, kytkimillä ja valikoilla. Sagen avulla voidaan havainnollistaa matematiikan opetusta muun muassa käyttämällä erilaisia kaksi- ja kolmiulotteisten kuvaajien ja animaatioiden laadintaan liittyviä ohjelmafunktioita.


title: Sage (ohjelmisto)

text: Sage käyttää useita itsenäisesti kehitettyjä avoimen lähdekoodin kirjastoja. Yhteensä Sagessa on lähes 100 ohjelmistopakettia.


title: Surfing The Zeitchrist

text: Surfing The Zeitchrist on Superchristin toinen studioalbumi, joka julkaistiin 28. maaliskuuta 2007. Albumista on otettu yksi CD-painos tavallisella "jewel case" -kotelolla ja 12-sivuisella sisävihkolla. Maaliskuun ja huhtikuun 2011 ajan yhtyeen kotisivujen kautta oli myös myynnissä rajoitettu painos, jossa oli albumin lisäksi mukana muun muassa kuvakirja.


title: Surfing The Zeitchrist

text: Kappale ”Thesh, It Is Lying There” julkaistiin singlenä ja siitä kuvattiin musiikkivideo.


title: Surfing The Zeitchrist

text: "Surfing The Zeitchrist" -albumi on äänitetty Helsingin Vallilassa Musahotellissa Popstudio-studiolla 1. helmikuuta ja 7. helmikuuta 2007 välisenä aikana, poikkeuksena ”Thesh, It Is Lying There” -kappale kokonaisuudessaan sekä ”Accelerator” -kappaleen rumpu- ja bassoraidat, jotka ovat peräisin esituotantovaiheen äänityksistä yhtyeen treenikämpällä Helsingin Kaapelitehtaalla lokakuulta 2006. Albumin on tuottanut, miksannut ja masteroinut yhtyeen laulaja-kitaristi Mikko Lohenoja. Popstudiolla äänittäjänä oli Antti Patronen. Albumi masteroitiin Helsingin Vallilassa Johtoääni-studioilla.


title: Surfing The Zeitchrist

text: Albumin raidoilla vierailee Sydän, sydän -yhtyeen Tuomas Skopa (vihellys, taustalaulu), Tundramatiks-yhtyeen Janne Masalin (haitari) sekä puhallinsektio, johon kuuluivat Kalevi Louhivuori (trumpetti), Linda Fredriksson (baritonisaksofoni) ja Ville Nissinen (pasuuna). Äänittäjä Antti Patronen ja rumpali Lassi Jokinen ovat myös äänessä neljännen kappaleen lopussa.


title: Surfing The Zeitchrist

text: "Surfing The Zeitchrist" -albumin nimi viittaa ”ajan hengen” ("zeitgeist") käsitteeseen ja oli samalla itseironinen viittaus tutuksi tulleeseen yhtyeen omaehtoiseen maineeseen. Ajan hengen aiheiden seuraaminen liittyi myös julkaisua edeltävän vuoden tapahtumiin Helsingissä, jossa muun muassa Helsingin valtauksen ja Smash Asem -mielenosoituksen ympärillä käytiin kesällä ja syksyllä 2006 tiedotusvälineissä vilkasta keskustelua mahdollisista valtakoneiston ylilyönneistä ja tiedotusvälineiden välittämän viestin totuudenmukaisuudesta tai väitetystä tarkoitushakuisuudesta. "Surfing The Zeitchrist" -albumin yksi teema on mediakriittisyys. Yhtye pyrki olemaan ”oman aikansa” hengessä myös albumin spontaanimman synnyn osalta albumin edeltäjäänsä "Colorguniin" verrattuna. Koko albumi sävellettiin viiden kuukauden aikana ja äänitettiin melkein kokonaan viikon sisällä, kun "Colorgunia" tehtiin yhteensä kahden vuoden ajan.


title: Surfing The Zeitchrist

text: Albumin kansi on suunnittelultaan yksinkertainen ja muistuttaa The Beatlesin Valkoisen tuplan kantta, jossa yhtyeen logo on valkoisella pohjalla oikeassa alanurkassa. Kannessa yhtyeen mustavalkoinen logo on väritetty klassisen rauhanlipun väreillä ja rauhanlipun sateenkaaren värit ovat myös käytössä sisäkansissa. Albumin julkaisun myötä yhtye otti käyttöön esiintymisissään rauhanlippua muistuttavan taustakankaan, jossa kirjaimet "PACE" oli korvattu samalla kirjasintyylillä kirjoitetulla yhtyeen nimellä.


title: Surfing The Zeitchrist

text: Yhtyeen kuvasi kansia varten Magito-studiolla Helsingin Suvilahdessa Janne Savon. Pitkällä valotusajalla tehdyt valoefektit teki albumin äänittäjä ja yhtyeen livemiksaaja Antti Patronen. Sisäkansissa on myös käytetty Antti Leinosen vappuna 2006 Helsingin Makasiineilla ottamia kuvia.


title: Surfing The Zeitchrist

text: Albumin äänityksistä julkaistiin 55-minuuttinen dokumenttielokuva "Some Kind of a Gila Monster", jonka nimi sai innoituksensa Metallican studiodokumentista "".


title: Surfing The Zeitchrist

text: Surfing The Zeitchrist -albumi sai innostuneen ja myös yllättyneen vastaanoton sillä sen soundimaailma poikkesi edeltäjästään, yhtyeen debyyttialbumista "Colorgun".


title: Surfing The Zeitchrist

text: Soundi-lehdessä Asko Kauppinen kirjoitti: ”Tyylin ja taidon, mielikuvituksen ja asenteen liitto on ani harvoin yhtä tasapainoinen. Yhdessä kolmikko rakentaa vastaansanomattoman funkyn rungon, joka sinänsä on hatunnoston arvoinen teko. Levyn lähestyessä loppuaan loistavasti kommunikoiva kolmikko, jota voi liiallisuuksiin sortumatta kutsua voimatrioksi, löytää pohdiskelevamman vaihteen.”


title: Surfing The Zeitchrist

text: Sue-lehdessä Jani Sipilä kirjoitti: ”Välillä on vaikea uskoa, että tämä on vasta yhtyeen toinen albumi. Surfing The Zeitchrist on selvä eronotto ensimmäiseen albumiin eikä asemaansa varmisteleva laskelmoiva tuotos. Teollistetut ja koneistetut äänet on hiottu soitannan yhteyteen toisin kuin esikoisella, jossa rankka koneistus toimi ikään kuin levyn toisena ja mielenkiintoisena tekijänä.”


title: Surfing The Zeitchrist

text: Desibeli.net -sivustolla Jari Jokirinne kirjoitti: ”Surfing The Zeitchrist vaatii aikaa ja keskittynyttä kuuntelua avautuakseen. Levyn 'helpoimmat' kappaleet jäävät kyllä parista laakista päähän, mutta muilta osin levy luovuttaa lämpöä varsin verkkaiseen tahtiin. Tämän tyyppinen etäisyys ja synteettisyys tuntuvat varsin tarkkaan herkituilta, eivätkä ne millään tavoin häiritse levyn kuuntelua. Ehdottomasti parasta Superchristissa on, että se osaa ja uskaltaa haastaa kuuntelijan.”


title: Surfing The Zeitchrist

text:
Dome.fi -sivustolla Anssi Järvinen kirjoitti: ”Helsinkiläinen Superchrist on loikannut toisella albumillaan niin pitkän harppauksen, että stretch-farkut ovat taatusti rapsahtaneet nivusista. Superchrist hengittää nyt vapaammin ja palkitsee kuulijansa moniulotteisella materiaalillaan. Soitanta on kujeilevaa, yhtenäistä ja aitoa eikä kolmikon tekosissa ole juuri mitään moitittavaa.”
Superchrist teki albumin julkaisun jälkeen "Tour De Zeitchrist" -nimisen Suomen kiertueen joka kattoi kahdeksan paikkakuntaa ja 16 esiintymistä. Albumin kappaleista ”Quite Good Kings” ja ”Glowing Through” ei ole yhtyeen historian aikana kertaakaan soitettu yhtyeen keikoilla.


title: Märkää

text: "Märkää" on tamperelaisen rap-artisti Petri Nygårdin ensimmäinen single hänen kuudennelta studioalbumiltaan "Mun mielestä". Singlestä julkaistiin musiikkivideo 26. helmikuuta 2012 ja se on kuvattu Las Vegasissa, Yhdysvalloissa. Kappaleen tuotannosta vastaa MMEN. YouTubessa julkaistiin 7. toukokuuta 2012 Nygårdin jääkiekkoaiheinen kappale "Leijonalätkää". Kappaleella käytetään "Märkää" -kappaleen biittiä, ja sen kertosäekin on osittain sama. Muuten sanat on korvattu jääkiekkoaiheisilla sanoilla ja sen musiikkivideoon on liitetty pätkiä Suomen MM-peleistä.


title: Eino Ahonen

text: Eino Matti Ensio Ahonen (s. 21. toukokuuta 1941 Kiuruvesi) on kuvataiteilija ja taidegraafikko, joka asuu Kiuruvedellä. Hän on saanut mm. valtion taidepalkinnon 1960-luvulla ja edustanut Suomea Venetsian biennaalissa.


title: Eino Ahonen

text: Eino Ahonen aloitti taideopintonsa Turun Taideyhdistyksen piirustuskoulussa vuosina 1958–1960. Hänen taidettaan oli ensimmäistä kertaa näytteillä jo opintojen alkutaipaleella Turussa vuonna 1959. Opintojen päätyttyä Ahonen siirtyi Helsinkiin täydentääkseen osaamistaan Aukusti Tuhkan ateljeessa vuosina 1960–1962.


title: Eino Ahonen

text: Turun koulukunnan kautta Eino Ahonen sai kosketuksen surrealismiin, joka puhutteli häntä taiteilijana. Surrealismi ammentaa kuvamaailmansa alitajunnasta ja useasti taiteilija löysikin aiheensa lapsuuden mielikuvistaan.


title: Eino Ahonen

text: Surrealistinen ote näkyy Ahosen töissä unenomaisena, metafyysisenä ajattomuutena. Lisäksi taiteilijaa on luonnehdittu absurdistiksi, joka kantaa ottavasti ironisoi ihmiskunnan toimintaa. Hänen teoksensa käsittelevät usein valtaa ja sen väärinkäyttöä sodissa, politiikassa, uskonnossa sekä seksissä. Taiteilijan tuotantoa leimaa henkisen ilmapiirin ahdistuneisuus. Hän esittää usein groteskit hahmonsa autiossa ja ajattomassa tilassa, joka näyttäytyy kulissinomaisena. Teosten yhteiskuntakritiikki on silmiinpistävää, mutta samalla todellisuuspakoista. Aiheistaan huolimatta teosten tunnelma pysyy lämpimän humanistisena: syyllisiä ei nimetä, vaan Ahonen pyrkii pikemminkin asettumaan myötäkärsijäksi pienen ihmisen saappaisiin.


title: Eino Ahonen

text: Grafiikan menetelmistä Eino Ahonen suosi viivasyövytystä, jonka pehmeän ja tarkan piirron hän muokkasi omakseen. Hän teki itsensä tunnetuksi muutamassa vuodessa 1960- ja 1970-luvun vaihteessa ja hänestä tuli lyhyessä ajassa yksi grafiikkamme kärkinimistä.


title: Eino Ahonen

text: 1980-luvun alussa Ahonen alkoi pikkuhiljaa luopua taidegrafiikan tekemisestä keskittyäkseen kollaaseihin ja piirustuksiin. Kollaaseissaan Ahonen käytti aikakauslehtien kuvamaailmaa, jonka avulla hän pyrki tuomaan esille mainoskuvien ideologiaa.


title: Eino Ahonen

text: Ahosen kuvataiteellinen kokonaistuotanto käsittää tuhansia grafiikan vedoksia, piirustuksia, maalauksia ja kollaaseja yli neljänkymmenen vuoden ajalta.


title: Eino Ahonen

text: Eino Ahonen syntyi maanviljelijäperheeseen. Sisarusparveen kuului neljä poikaa ja yksi tyttö. Ahosen isovanhemmat olivat ankaria herännäisiä ja tämä näkyi kodin uskonnollisessa ilmapiirissä. Ahosen lapsuuden kokemuksiin peilataan usein hänen myöhempää kiinnostustaan käsitellä uskontoa, aatteita ja valtaa taiteensa kautta.


title: Eino Ahonen

text: Eino Ahosen veli Erkki Ahonen (1932-2010) oli kirjailija.


title: Eino Ahonen

text: Helsingin opiskeluvuosien jälkeen Ahonen solmi avioliiton Pirkko Paavilaisen kanssa ja muutti takaisin kotiseudulleen Kiuruvedelle, Heinäkylän Perhonsiipeen. Perheeseen syntyi kaksi lasta, Usko (1970) ja Irja (1972). Siellä hän on työskennellyt 1970-luvun taitteesta lähtien. Luonnonrauha on tarjonnut paitsi kodin perheelle, myös tilaa taiteilijan työskentelylle.


title: Eino Ahonen

text: Aktiivisimman toimintansa aikoihin Ahonen sai tunnustuksena useita palkintoja, muiden muassa Valtion taidekilpailujen palkintoja (1963, 1965, 1967), Suomen Taideyhdistyksen palkinnon (1970) sekä Kuopion läänin taidepalkinnon (1971). Ahonen järjesti säännöllisesti yksityisnäyttelyitä ja tämän lisäksi hän osallistui moniin kansainvälisiin grafiikan näyttelyihin. Aktiivisen grafiikan tekemisen ohella Ahonen kirjoitti tekstejä, joita myös julkaistiin useissa lehdissä.


title: Eino Ahonen

text: Ahonen edusti Suomea Venetsian biennaalissa vuonna 1972.


title: Eino Ahonen

text: Vuonna 1982 Ahonen sai 15-vuotisen työskentelyapurahan. Vuonna 2004 hänelle myönnettiin valtion taiteilijaeläke.


title: Välimerenpihlaja

text: Välimerenpihlaja ("Sorbus domestica") on Välimeren ympäristössä luontaisesti kasvava pihlajalaji.


title: Välimerenpihlaja

text: Laji kasvaa jopa 25 metriä korkeaksi puuksi. Ulkonäöltään se muistuttaa kotipihlajaa ("Sorbus aucuparia"). Välimerenpihlajan tuntomerkkejä ovat rungon tummanruskea halkeileva kaarna, siirottavien haarojen muodostama leveä latvus ja lähes riippuvat lehdet. Sen silmut ovat vihreät, tahmeat, kaljut ja pyöreäkärkiset. Erityisesti kuitenkin välimerenpihlajan hedelmät eli marjat ovat tunnusomaisia, isoja, halkaisijaltaan 2–3 cm, päärynän- tai omenanmuotoisia ja väriltään vihertävänruskeita ja punertavia.


title: Välimerenpihlaja

text: Välimerenpihlajaa tavataan luontaisesti Välimeren ympäristössä Etelä-Euroopassa, Pohjois-Afrikassa ja Vähässä Aasiassa. Koriste- ja hedelmäpuuna sitä viljellään paljon laajemmallakin alueella.


title: Tear Me Down Tonight

text: Tear Me Down Tonight "(DBRPROMO 002)" on suomalaisen rockyhtye Superchristin single, joka julkaistiin Suomessa 5. lokakuuta 2005. Se oli yhtyeen ensimmäisen studioalbumin "Colorgunin" esittelykappale ja toinen single. "Tear Me Down Tonight", kuten yhtä kappaletta lukuun ottamatta muutkin "Colorgunin" kappaleet, nauhoitti Barbiewire-studiolla eli yhtyeen silloisella treenikämpällä Helsingin Kaapelitehtaalla yhtyeen laulaja-kitaristi Mikko Lohenoja.


title: Tear Me Down Tonight

text: Kappaleen sävellykselle erityistä on, että se perustuu vain yhteen neljän tahdin mittaiseen kitaran ja basson yhdessä soittamaan riffiin, ja säkeistön ja kertosäkeen erottavat toisistaan ainoastaan kappaleen lauluosuudet. Tällainen asetelma on tyypillinen hip hop -musiikissa, mutta epätyypillinen rock-kappaleessa. Kappaleen sovitus on myös askeettinen, sillä rumpukomppi pysyy miltei samana eikä kappaleessa käytetä hi-hatia lukuun ottamatta lainkaan symbaaleja.


title: Tear Me Down Tonight

text: Kappale on Superchristin tunnetuimpia kappaleista. Sen musiikkivideo on ainoa MTV-musiikkikanavan päiväsoittoon päässyt yhtyeen kappale. Singlestä tehtiin CD-painos vain promootiokäyttöön.Kappaleen musiikkivideon on ohjannut ja leikannut yhtyeen laulaja-kitaristi Mikko Lohenoja.


title: Tear Me Down Tonight

text: Video kuvattiin17. syyskuuta 2005 Helsingin Kaapelitehtaalla yhtyeen silloisella treenikämpällä jonka seinät oli vuorattu sanomalehdillä. Yhtyeestä otettiin myös "Colorgun" -albumin kanteen valokuvat samana päivänä heti videon kuvausten jälkeen. Rumpali Lassi Jokisen rumpusetissä ei ole hi-hatin lisäksi lainkaan symbaaleja, sillä kappaleen äänityksissä ei niitä käytetty.


title: Tear Me Down Tonight

text: Musiikkivideo kuvattiin puolinopeudella ja muutettiin jälkikäsittelyssä tuplanopeudelle, jolloin soittajien liikkeet näyttävät nopeatempoisilta ja nykiviltä. Videossa on käytetty huomattavan paljon split screen -tekniikkaa. Siinä realistiselta vaikuttavan saman kuvan sisällä voidaan yhdistellä näyttelijöiden eri kuvausottoja keskenään, ja välillä sama soittaja näkyy kahteen kertaan huoneessa.


title: Tear Me Down Tonight

text: Myös videon tekemisestä julkaistiin yhtyeen kotisivuilla "Colorgun" -albumin julkaisun 5-vuotispäivän kunniaksi 2. marraskuuta 2010 lyhyt videokooste.


title: Tear Me Down Tonight

text: Kappaleen ja tulevan "Colorgun" -albumin markkinointia varten yhtye hankki oman domain-osoitteen, jossa kappale oli kuultavana ja Kati Vihermäen tekemä sarjakuva kertosäkeen sanoituksista kahden piirroshahmon vuoropuheluna.


title: Suomi talviolympialaisissa 1998

text: Suomi saavutti Naganon talviolympialaisista 1998 12 mitalia, joista kaksi oli kultaa, neljä hopeaa ja kuusi pronssia. Kisojen mitalitilastossa Suomi sijoittui 11:nneksi.


title: Suomi talviolympialaisissa 1998

text: Edellisen kerran Suomi sai enemmän mitaleita talviolympialaisista Sarajevosta 1984. Mika Myllylä voitti maastohiihdon olympiakultaa ensimmäisenä suomalaismiehenä 22 vuoteen. Suomalaisurheilijat voittivat maalleen olympiahistorian ensimmäiset mitalit freestylehiihdossa ja naisten jääkiekossa, jotka kumpikin olivat ensimmäistä kertaa olympialajeina.


title: Suomi talviolympialaisissa 1998

text:
Joukkueeseen kuului 85 urheilijaa. Heistä 55 eli noin 65% joukkueesta sai mitalin.
Tämä lienee ennätys mitalilla palkittujen osuudesta Suomen joukkueessa.


title: Douglas F4D Skyray

text: Douglas F4D Skyray on Yhdysvaltain laivaston käyttämä lentotukialusten suihkuhävittäjä. Konetyypin suunnitteli Ed Heinemann, ja ensilento tapahtui 1951. Myöhemmin lyhennös "F4D" muunnettiin F6:ksi, sillä F-4 Phantom II:ta oli aloitettu käyttää tukialushävittäjänä.


title: Douglas F4D Skyray

text: Deltasiipisessä koneessa oli yksi Pratt & Whitneyn J-57 suihkumoottori. Koneen kehittelyvaiheissa sen toisella prototyypillä rikottiin nopeuslennon maailmanennätys 3. lokakuuta 1953. Uusi ennätys oli 1 211,7 km/h. Se saavutti myös ennätyksiä nousunopeudessa vuonna 1958. Kone kykeni saavuttamaan lähes 17 000 metrin lakikorkeuden.Konetyypin aktiivipalvelus ensilinjan taistelukäytössä jäi huomattavan lyhyeksi Kylmän sodan aikakautena - vain noin kahdeksisen vuotta. Käytöstäpoisto palveluksesta tapahtui juuri ennen Vietnamin sodan kulminoitumista, vuonna 1964. Konetyypin seuraaja on F5D Skylancer.


title: Elämäni niin kuin sen muistan

text: Elämäni niin kuin sen muistan () on Georg Henrik von Wrightin vuonna 2001 ilmestynyt muistelmateos.


title: Tieto ja ymmärrys

text: Tieto ja ymmärrys on filosofi Georg Henrik von Wrightin vuonna 1999 ilmestynyt kokoomateos. Kirja sisältää von Wrightin aiemmat teokset "Tiede ja ihmisjärki" (Vetenskapen och förnuftet, 1986, suom. Anto Leikola), "Minervan pöllö" (1992) ja "Ihminen kulttuurin murroksessa" (1996, suom. Risto Hannula, Jussi T. Aro ja Heikki Nyman).


title: Teedra Moses

text: Teedra Moses (s. 17. joulukuuta 1976 New Orleans, Louisiana) on yhdysvaltalainen laulaja-lauluntekijä. Hän on tehnyt yhteistyötä muun muassa Mary J. Bligen ja Macy Grayn kanssa.


title: Teedra Moses

text: Moses eli Lousianan New Orleansissa. Mosesin äiti on gospel-laulaja Shirley Moses. Myöhemmin hän muutti Kaliforniaan äitinsä kanssa perheen hajottua. Moses on kahden lapsen äiti.


title: Pran

text: Pran, koko nimeltään Pran Krishan Sikand (12. helmikuuta 1920 New Delhi – 12. heinäkuuta 2013 Mumbai) oli intialainen näyttelijä. Hän oli yksi merkittävimmistä konnaroolien esittäjistä Bollywoodissa.


title: Pran

text: Pranille myönnettin Filmfare Awards -palkinto parhaasta miessivuosasta vuosina 1967 (elokuvasta "Upkar"), 1969 ("Aansoo Ban Gaye Phool") ja 1972 ("Be-Imaan"). Viimeksi mainitusta tunnustuksesta hän kuitenkin kieltäytyi, sillä musiikista palkittiin hänen mielestään väärä henkilö, kun palkinto annettiin Shankar Jaikishanille elokuvasta "Be-Imaan" sen sijaan, että se olisi myönnetty Ghulam Mohammedille elokuvasta "Pakeezah".


title: Pran

text: Vuonna 1997 Pran sai Filmfare Awards -palkinnon elinikäisistä saavutuksista. Vuonna 2001 hän sai Intian hallitukselta Padma Bhushan -palkinnon saavutuksistaan elokuva-alalla.


title: Pran

text: Pran avioitui 18. huhtikuuta 1945 Shukla Ahluwalian kanssa. Liitosta syntyivät pojat Arvind ja Sunil sekä tytär Pinky.


title: IU (laulaja)

text: IU (oik. Lee Ji-eun (), s. 16. toukokuuta 1993 Soul) on eteläkorealainen laulaja, lauluntekijä ja näyttelijä. Hänen taiteilijanimensä IU muodustuu englannin sanoista minä (I) ja sinä (you - U).


title: IU (laulaja)

text: IU on julkaissut neljä studioalbumia ja kahdeksan EP:tä. Hän on saavuttanut Etelä-Koreassa listamenestystä muun muassa "Good Day"- ja "You and I" -singleillään.


title: Phuket (kaupunki)

text: Phuket () on kaupunki Phuketin saaren kaakkoisosassa. Se on Phuketin provinssin pääkaupunki Thaimaassa. Phuketin nimi tulee kaupungin pohjoispuolella sijaitsevan "Bukit"-kukkulan nimestä. Bukit on malaijin kieltä ja tarkoittaa kukkulaa.


title: Phuket (kaupunki)

text: Vuonna 2014 kaupungissa oli 77 610 asukasta.


title: Phuket (kaupunki)

text: 1800-luvulla ja 1900-luvun alussa Phuketin saaren runsaat tinamalmivarat houkuttelivat sinne ensin kiinalaisia, myöhemmin portugalilaisia, hollantilaisia ja ranskalaisia. Varsinkin kiinalaisten ja portugalilaisten rakennustyyli näkyy kaupungin vanhoissa rakennuksissa.


title: Hockey

text: Hockey voi tarkoittaa seuraavia:


title: Khabab

text: Khababon kaupunki eteläisessä Syyriassa, sijaitsee Etelä-Syyriassa Dar'an maakunnassa. Kaupungin asukasluku on 8,000 .


title: Cavus

text: Cavus on suomalainen black metal -yhtye, joka on perustettu Porvoossa vuonna 2007. Yhtyeen esikoisalbumin "Fester and Putrefy" julkaisi ranskalainen Listenable Records -levy-yhtiö vuonna 2010, minkä jälkeen Cavus kiersi Eurooppaa norjalaisen Gorgoroth-yhtyeen kanssa.


title: Cavus

text: Cavus on soittanut muun muassa Solstafir, Mayhem ja Behexen -yhtyeiden kanssa.


title: Mun mielestä

text: Mun mielestä on rap-artisti Petri Nygårdin kuudes studioalbumi, joka julkaistiin 25. huhtikuuta 2012. Albumin ensimmäinen single "Märkää" julkaistiin 26. helmikuuta 2012 ja siihen on kuvattu myös musiikkivideo. Albumin toinen musiikkivideo kuvattiin kappaleesta "Päästä(n) höyryy". Video julkaistiin YouTubessa 25. huhtikuuta 2012. Kolmas musiikkivideo julkaistiin kesäkuussa 2012 kappaleesta "Kerran kesässä", ja neljäs kappaleesta "Onxnenäälasit?" marraskuussa samana vuonna. "Mun mielestä" sijoittui parhaimmillaan Suomen virallisen albumilistan kuudennelle sijalle.


title: Cudell

text: Cudell Motoren-Gesellschaft mbH oli saksalainen yritys, joka valmisti autoja vuosina 1898–1908. Vuoteen 1905 autot valmistettiin Aachenissa, mutta Berliinissä koottiin muutamia yksilöitä varsinaisen valmistuksen jo päätyttyä.


title: Cudell

text: Yrityksen perusti autotekniikan uranuurtaja Max Cudell. Hän hankki aluksi valmistuslisenssin De Dionin moottoreihin ja ajoneuvoihin. Vuonna 1899 esiteltiin De Dionin lisenssiin perustunut, 3,5-hevosvoimainen voiturette. Vuonna 1904 Cudell aloitti itse suunniteltujen autojen valmistuksen. Vuonna 1905 Berliinin autonäyttelyssä esiteltiin Karl Slevogtin suunnittelema Phönix, jota pidettiin sensaationa, sillä sen moottorissa oli viisi runkolaakeria ja kansiventtiilit. Autoja valmistui kuitenkin vain muutamia yksilöitä, sillä yritys lopetti autojen valmistuksen muutamaa kuukautta myöhemmin. Cudellin berliiniläinen haaraliike kuitenkin rakensi pienen määrän autoja, joista viimeiset valmistuivat vuonna 1908.


title: Joensuun urheilutalo

text: Joensuun urheilutalo on urheilu- ja monitoimitalo Joensuun keskustassa Siltakadulla. Talo vihittiin käyttöön 25. helmikuuta 1962. Sen suunnitteli kaupunginarkkitehti Unto Tupala. Talo uusittiin täydellisesti vuonna 1997, jolloin sen pinta-ala kasvoi 2 800:sta 4 200:een neliömetriin. Talossa on suuren palloilusalin lisäksi erikoistilat muun muassa telinevoimistelulle, painonnostolle, painille ja budolajeille.


title: Joensuun urheilutalo

text: Katsomossa on istumapaikkoja 500 hengelle. Maksimiyleisömäärä on noin 1 000 henkeä.


title: Joensuun urheilutalo

text: Urheilutalossa pidetään lähes kaikkien sisälajien kilpailuja ja otteluja. Se on muun muassa lentopallojoukkueiden Karelian Hurmoksen,Joensuun Prihojen ja Riennon kotisali. Aikaisemmin salissa pelattiin kaikki tärkeimmät palloilu-ottelut, mutta Joensuu Areenan valmistuttua ylimmän sarjatason Joensuun Katajan koripallo- ja Josban salibandyottelut siirtyivät sinne. Urheilutalon kenttätila ei täytä Salibandyliiton vaatimuksia. Taloa käyttää liikuntasalina viereinen Joensuun lyseon peruskoulu.


title: Joensuun urheilutalo

text: Urheilutalo on myös juhlien ja konserttien pitopaikka. Joensuun lyseon lukion lakkiaisjuhla järjestetään siellä.


title: Joensuun urheilutalo

text: Vuoteen 1979 asti urheilutalossa oli Joensuun kaupungin ja eri urheilujärjestöjen toimistohuoneistoja ja vahtimestarin asunto. Aikaisemmin siellä toimi myös päivittäin auki oleva kahvila.


title: Hamid Moeini

text: Hamid Moeini (s. 28. huhtikuuta 1973) on raumalainen muusikko, musiikkiterapeutti ja kitaransoitonopettaja.


title: Hamid Moeini

text: Iranilaistaustainen Moeini tunnetaan parhaiten Herra Ylppö & Ihmiset-yhtyeen kitaristina. Muita hänen yhtyeitään ovat muun muassa Jimi Hendrixin musiikkia tulkitseva Hamid Moeini Band sekä lastenmusiikkiorkesteri Sähköankerias.


title: Sähköankerias (yhtye)

text: Sähköankerias on suomalainen lastenmusiikkiyhtye.


title: Sähköankerias (yhtye)

text: Yhtyeen perusti vuonna 1999 raumalainen lastentarhanopettaja Kimmo Haikonen. Haikonen ja yhtyeen kitaristi Hamid Moeini esiintyvät myös kahdestaan "Duo Sähköankerias"-nimellä. Yhtye on julkaissut yhden albumin vuonna 2003 Audiosaari-levymerkillä.


title: Ruskopöllö

text: Ruskopöllö ("Strix leptogrammica") on pöllöihin kuuluva lintu. Sitä tavataan Bangladeshissa, Bhutanissa, Bruneissa, Kambodžassa, Kiinassa, Intiassa, Indonesiassa, Laoissa, Malesiassa, Myanmarissa, Nepalissa, Sri Lankassa, Taiwanissa, Thaimaassa ja Vietnamissa.


title: Ruskopöllö

text: Sen elinpiiriä ovat lauhkeat, subtrooppiset ja trooppiset alavat ja vuoristometsät.


title: Ruskopöllö

text: Ruskopöllö pesii Etelä-Aasiassa alueella joka ulottuu Intiasta ja Sri Lankasta itään Länsi-Indonesiaaan ja Etelä-Kiinaan. Se on keskikokoinen, 45–57 cm ja painaa keskimäärin 835 grammaa. Se on yläpuolelta yhtenäisen tummanruskea, vain olkapäillä on heikkoa valkoista täplitystä. Alapuolelta se on vaaleanruskea ja siinä on ruskeita juovia. Naamakiehkura on ruskea tai punaruskea, ja sitä kiertää valkoinen reunus ja ilman samankeskistä juovitusta, ja silmät ovat tummanruskeat. Kaulassa on valkoinen kaistale. Sukupuolet ovat samannäköiset.


title: Ruskopöllö

text: Sen ääni on "(huu) huu huu HUU" tai matala "gok-gok-ga-LUUU" tai kovaääninen kirkaisu. Se hälyttää haukkumalla "vov-vov". Jotkut alalajit ääntelevät eri tavalla ovat myös ulkonäöltään erilaisia, ja ne esiintyvät parapatrisesti ja voivat olla eri lajia: Pohjoinen "Strix (leptogrammica) newarensis" ryhmä alalajit "newarensis", "ticehursti", "laotiana" ja "caligata") jota tavataan Himalajan Kashmirin reunavuorilta idästä Taiwaniin, ääntelee hiljaisella matalalla äänellä "tu-huuh" kuten kalliokyyhkyn kujerrus. "S. (l.) bartelsi" Jaavalta, joka on eteläisin taksoni, ääntelee voimakkaalla, yksittäisellä äänellä "HUUH!" ja välissä on pitkiä taukoja.


title: Ruskopöllö

text: Ruskopöllö on harvinainen tiheissä metsissä. Laji on yölintu, mutta sen voi havaita päiväsaikaan siitä, että pikkulinnut häiritsevät sitä sen istuessa oksalla. Sen ravintoa ovat lähinnä pienet nisäkkäät, linnut ja matelijat. Se pesii kolossa tai oksanhaarassa, ja munii kaksi munaa.


title: Ruskopöllö

text: Ruskopöllöllä on seuraavat alalajit:


title: The Moscow Times

text: The Moscow Times on englanninkielinen, Moskovassa viitenä päivänä ilmestyvä sanomalehti. Lehteä kustantaa suomalaiseen Sanoma-konserniin kuuluva Independent Media. Lehti on ilmestynyt vuodesta 1992 ja sen levikki 2011 oli 35 000. Lisäksi lehteä jaettiin ilmaskappaleina yli 500:ssa paikassa ympäri Moskovaa, kuten lentoyhtiöiden kautta, hotelleissa ja ravintoloissa. Lukijakunta oli 63-prosenttisesti venäläisiä. Moscow Times tekee yhteistyötä International Herald Tribunen kanssa, mahdollistaen vuodesta 2006 lehtien yhteistilauksen.


title: The Moscow Times

text: Lehden päätoimittaja 2012 oli Andrew McChesney.


title: The Moscow Times

text: Oheisjulkaisuja:


title: HMS Earnest

text: HMS Earnest on ollut kolmen Britannian Kuninkaallisen laivaston aluksen nimenä.


title: Desrochesinsaari

text: Desrochesinsaari on saari Intian valtameressä. Se on Seychellien ulompiin saariin kuuluvien Amiranttien pääsaari.


title: Desrochesinsaari

text: Saari on saanut nimensä 1700-luvulla eläneen Mauritiuksen kuvernöörin Chevalier des Rochesin mukaan.


title: Tiikeriahvenet

text: Tiikeriahvenet (Terapontidae) on ahvenkaloihin kuuluva heimo. Heimon lajeja tavataan indopasifiselta merialueelta ja makeista vesistä Australiasta ja Uudesta-Guineasta.


title: Tiikeriahvenet

text: Tiikeriahveneten heimoon kuuluu 16 sukua ja lähteestä riippuen 45–48 lajia. Ruumiinrakenteeltaan ne ovat litteähköjä ja muistuttavat ahventen heimon lajeja. Heimon laji ovat keskikokoisia kaloja ja niiden maksimipituus vaihtelee tyypillisesti 35–80 cm:n välillä. Selkäeviä tiikeriahvenilla on yksi ja sen etuosa on piikikäs. Peräevässä on kolme terävää piikkiä. Eräät heimon kaloista voivat tuottaa uimarakollaan ja lihaksillaan murisevia ääniä. Väriltään tiikeriahvenet ovat tyypillisimmin hopeanharmaita ja niiden ruumissa on tyypillisesti tummempia poikkiraitoja. Myös evät ovat usein raitaiset.


title: Tiikeriahvenet

text: Suurin osa tiikeriahventen heimon lajeista eli 33 lajia elää makeissa vesissä Australiassa ja Uudessa-Guineassa. Tyynessämeressä ja Intian valtameressä elävien lajien levinneisyysalue ulottuu Afrikan itärannikolta Japaniin, Fidžille ja Samoalle. Mereiset lajit elävät lähellä rannikkoa ja niitä tavataan myös murtovesistä. Kalojen ravintoa ovat levät, pienemmät kalat sekä hyönteiset ja muut selkärangattomat eläimet. Monet tiikeriahvenlajeista ovat hyviä ruokakaloja.


title: HMS Griffon

text: HMS Griffon on ollut kuuden ja yhden suunnitellun Britannian Kuninkaallisen laivaston aluksen nimenä.


title: Lintner

text: Lintner voi viitata seuraaviin henkilöihin:


title: Ryan O’Byrne

text: Ryan David O’Byrne (s. 19. heinäkuuta 1984 Victoria, Brittiläinen Kolumbia, Kanada) on kanadalainen jääkiekkoilija, joka edustaa SHL-joukkue HV71:sta. NHL-uransa aikana hän on edustanut Montreal Canadiensia, Colorado Avalanchea ja Toronto Maple Leafsia, joka on miehen nykyinen seura. O’Byrne varattiin Montrealiin vuonna .


title: Ryan O’Byrne

text: Ryan O’Byrne opiskeli St. Michaelsin yliopistossa ja pelasi kaksi vuotta kahdessa eri seurassa Brittiläisessä Kolumbiassa. Näiden vuosien jälkeen O’Byrne keskeytti opintonsa St. Michaelsissa ja muutti New Yorkiin. Siellä hän pääsi opiskelemaan Cornellin yliopistoon ja jatkoi jääkiekon pelaamista koulun edustusjoukkueessa. Kesällä 2003 NHL-seura Montreal Canadiens osoitti kiinnostuksensa 18-vuotiasta nuorukaista kohtaan varaamalla hänet riveihinsä varaustilaisuuden kolmannella kierroksella.


title: Ryan O’Byrne

text: Niitettyään menestystä yliopistoseurassaan muutaman vuoden, O’Byrne kieltäytyi valmentajansa tarjoamasta varakapteenin paikasta tekemällä kaksivuotisen sopimuksen Montreal Canadiensin kanssa 9. elokuuta 2006. Kausi 2006–2007 puolustajalta kului AHL:ssä pelaavan farmiseura Hamilton Bulldogsin riveissä. Kauden aikana hänelle kertyi kaiken kaikkiaan 102 ottelua pudotuspelit mukaan lukien, ja tehot näissä otteluissa olivat 2+17. Keväällä 2007 O’Byrne pääsi seuransa mukana juhlimaan Calder Cupin voittoa.


title: Ryan O’Byrne

text: Myös kauden 2007–2008 alun kanadalainen pidettiin farmissa, kunnes hän joulukuussa pääsi Canadiensin kokoonpanoon ottelussa Boston Bruinsia vastaan. O’Byrne kiitti luottamuksesta antamalla kaksi maaliin johtanutta syöttöä. Talvella hän joutui olemaan peukalovamman vuoksi poissa useista otteluista. Loppukausikin jäi rikkonaiseksi, kun O’Byrne pelasi montrealilaisseurassa vain epäsäännöllisesti. Otteluita oli kuitenkin jo kertynyt NHL:ssä yli 30, joissa tehot 1+6.


title: Ryan O’Byrne

text: Kesällä 2008 O’Byrne allekirjoitti Canadiensin kanssa kolmivuotisen jatkosopimuksen ja alkoi sitä myöten saada säännöllisemmin peliaikaa edustusjoukkueessa. 2008–2009 hän edelleen pelasi osittain myös Bulldogseissa, mutta tuleva kausi toi puolustajalle vakituisen paikan liigassa. Kuitenkin polvivamman seurauksena otteluita ehti kertyä vain 55.


title: Ryan O’Byrne

text: Kauden 2010–2011 alussa O’Byrne siirtyi nykyiseen seuraansa Colorado Avalancheen vaihdossa hyökkääjä Michaël Bournivaliin. Heti avauspelissään hän teki uransa ennätyksen jääajan määrässä.


title: Ryan O’Byrne

text: Huhtikuussa 2013 O’Byrne siirtyi Toronto Maple Leafsiin.


title: Milla Kelo

text: Milla Anneli Kelo (s. 8. huhtikuuta 1978, Järvenpää) on suomalainen yleisurheilija. Sisarensa Niina Kelon tapaan Milla Kelo on monipuolinen urheilija, joka kilpailee paljon. Suomen mestaruuskilpailuissa Kelon parhaimmat saavutukset ovat seitsenottelusta ja 400 metrin juoksusta sekä aidoilla että ilman. Hänen ennätyksensä seitsenottelussa on 5205 pistettä, 400 metrin juoksussa 55,01 sekuntia ja 400 metrin aidoissa 58,68 sekuntia. Milla Kelo edustaa Keski-Uudenmaan Yleisurheilua. Kelon sisko on yleisurheilija Niina Kelo, ja heidän äitinsä Eila Kelo on toiminut heidän valmentajanaan.


title: Milla Kelo

text: Milla Kelolla on Kalevan kisoista seitsemän ja Halli-SM-kisoista kahdeksan henkilökohtaista mitalia.


title: Piia Peltosaari

text: Piia Susanna Peltosaari (s. 27. helmikuuta 1973, Nivala) on suomalainen entinen yleisurheilija, jonka päälajina oli seitsenottelu. Nivalan Urheilijoita edustanut Peltosaari oli parhaimmillaan 1990-luvun lopulla, jolloin hän voitti kaksi peräkkäistä Suomen mestaruutta seitsenottelussa. Hän otteli Prahassa 1999 ennätyksekseen 5962 pistettä, jolla tuloksella hän on edelleen Suomen kaikkien aikojen tilastossa seitsemännellä sijalla .


title: Piia Peltosaari

text: Peltosaari saavutti Kalevan kisoista kaikkiaan yhdeksän ja Halli-SM-kisoista kymmenen mitalia.


title: HMS Attentive (1904)

text: HMS Attentive oli Britannian kuninkaallisen laivaston Adventure-luokan tiedusteluristeilijä, joka palveli ensimmäisessä maailmansodassa. Luokan aluksissa oli muista tiedusteluristeilijöitä poiketen neljä eikä kolme savuhormia sekä klipperikeula.


title: HMS Attentive (1904)

text: Luokan alukset poistettiin 1912 hävittäjälaivueiden johtoalusten paikalta, kun Acorn-luokan hävittäjät osoittautuivat nopeammiksi.


title: HMS Attentive (1904)

text: "HMS Attentive" sijoitettiin pian valmistuttuaan Noren reserviin kesäkuussa 1906. Se otettiin palvelukseen maaliskuussa 1907 Chathamissa liitettynä Kotilaivaston Noreen sijoitettuun osastoon. Alus kolaroi 6. elokuuta Portlandin edustalla torpedovenehävittäjä "HMS Quailin" kanssa. Se kolaroi 27. huhtikuuta 1908 Harwichin edustalla "HMS Galan" ja "HMS Ribblen" kanssa, jolloin "HMS Gala" upposi vieden mukanaan yhden miehen ja "HMS Ribblen" kylkeen tuli reikä.


title: HMS Attentive (1904)

text: Palattuaan palvelukseen heinäkuussa 1909 Chathamissa "HMS Attentive" määrättiin 3. hävittäjälaivueen johtoalukseksi, mistä tehtävästä se siirrettiin 1910 2. hävittäjälaivueen johtoalukseksi. Alus oli huollettavana palaten palvelukseen lokakuussa 1911 Devonportissa. Alus oli modernisoitavana Devonportin telakalla elokuussa 1912, jonka jälkeen se liittyi vuoden 1913 vuotuisiin sotaharjoituksiin 3. kevyt risteilijälaivueeseen.


title: HMS Attentive (1904)

text: Alus otettiin palvelukseen heinäkuussa 1913 Devonportissa liitettynä 1. hävittäjälaivueeseen, mistä se siirrettiin alkuvuodesta 1914 Doverin osaston 6. hävittäjälaivueeseen. Alus oli huhtikuun 1914 Pohjois-Irlannissa ja se oli pääosan ensimmäisestä maailmansodasta Doverin osastossa. Se osallistui osaston mukana muun muassa Zeebrüggeen 25. huhtikuuta 1918 tehtyyn hyökkäykseen. Sodan lopulla alus siirrettiin suojaamaan Gibraltarin saattueita ja sodan loputtua se lähetettiin Pohjois-Venäjälle.


title: HMS Attentive (1904)

text: "HMS Attentive" poistettiin palveluksesta joulukuussa 1918 ja se myytiin romutettavaksi 12. huhtikuuta 1920.


title: HMS Attentive

text: HMS Attentive on ollut kolmen Britannian Kuninkaallisen laivaston aluksen nimenä.


title: Die Antwoord

text: Die Antwoord (afrikaansia, suom. ”vastaus”) on vuonna 2008 perustettu rap-rave-ryhmä Kapkaupungista, Etelä-Afrikasta. Ryhmässä on kolme jäsentä: Ninja, Yo-Landi Vi$$er ja DJ Hi-Tek. Yhtyeen jäsenet Ninja ja Yo-Landi Vi$$er esiintyvät päärooleissa vuoden 2015 tieteiselokuvassa "Chappie" ja elokuvassa kuullaan myös yhtyeen musiikkia.


title: Die Antwoord

text: Die Antwoordin johtava laulaja Ninja (oikea nimi Watkin Tudor Jones) on ollut osa Etelä-Afrikan hip hop -maisemaa usean vuoden ajan. Hänet tunnetaan siitä, että hän esiintyy erilaisina henkilöhahmoina lavalla. Die Antwoord -ryhmässä hänen persoonansa on Ninja: rivo ja aggressiivinen hahmo. Kun Ninjalta kysyttiin haastattelussa bändin nimestä "vastaus mihin?" hän vastasi "mihin tahansa"


title: Die Antwoord

text: Die Antwoord esiintyi Suomessa vuonna 2011 Helsingissä Linkin Parkin lämmittelijänä, vuonna 2014 Flow Festivalilla, sekä vuonna 2015 Provinssissa. Vuonna 2017 Die Antwoord esiintyi toista kertaa Provinssissa.


title: Die Antwoord

text:
Die Antwoord on julkaissut neljä albumia. Ensimmäinen, "5-EP", ilmestyi 2010. Levyltä löytyy hitti, "Enter The Ninja".
Toinen levy "XP€N$IV $H1T" julkaistiin vuonna 2012. Kolmas levy "TEN$ION" on tehty vuoden 2012 loppupuolella. Levyltä löytyy monia hittibiisejä, kuten "I Fink U Freeky, Fatty Boom Boom", "Baby's On Fire" sekä "Fok Julie Naaiers".
Vuonna 2014 yhtye julkaisi täyspitkän levyn nimeltään "Donker Mag".


title: Lehtolusteet

text: Lehtolusteet eli lusteet ("Brachypodium") on kasvisuku heinäkasvien heimossa. Siihen kuuluu 18 lajia risteymälajeja huomioimatta.Pohjoismaissa tavataan kaksi lehtolustelajia luonnonvaraisena, mäkilehtoluste ja varjolehtoluste. Ne ovat monivuotisia, leveälehtisiä, korkeahkoja heiniä, jotka kasvavat erityisesti lehtometsissä ja ovat kalkinsuosijoita. Lehtolusteiden kukintona on kapea kerrannaistähkä, joissa tähkylät sijaitsevat kahdessa rivissä. Suomessa lehtolusteita kasvaa melko yleisenä etelässä, varjolehtolustetta vain Ahvenanmaalla.


title: Maarianheinät

text: Maarianheinät ("Hierochloë") on kasvisuku heinäkasvien heimossa. Siihen kuuluu 32 lajia.Suomessa kasvaa neljä maarianheinälajia, jotka ovat yleisiä tai melko yleisiä. Niittymaarianheinä on yleinen koko Suomessa paitsi läntisimmässä osassa maata, harvinaisin on Pohjois-Lapissa tunturien lailla kasvava tunturimaarianheinä.


title: Elina Otsala

text: Elina Otsala on suomalainen juontaja, joka tunnetaan parhaiten Radio NRJ:ltä, jossa hän toimi juontajana ja toimittajana vuosina 2007-2016. Otsala juonsi myös parin kuukauden mittaiseksi jäänen ajan Bassoradion keskipäiväohjelmaa keväällä 2018. Hän oli ehdolla RadioMedian Radio Gaalassa Vuoden Uutistoimittajaksi 2012.


title: Takahiro Tanaka

text: Takahiro Tanaka (; s. 28. helmikuuta 1962 Nagano) on japanilainen entinen yhdistetyn hiihtäjä. Hän osallistui Sarajevon olympialaisiin 1984, joissa hän oli henkilökohtaisen kilpailun kahdeskymmenes.


title: Troikka (Stepan Chapmanin romaani)

text: Troikka ("The Troika") on yhdysvaltalaisen Stepan Chapmanin surrealistista fantasiaa edustava esikoisromaani. Teoksen julkaisi myöhemmin kirjailijana tunnetuksi tulleen Jeff VanderMeerin pienkustantamo Ministry of Whimsy Press vuonna 1997. Romaani sai Philip K. Dick -palkinnon. Vuonna 2006 kirja ilmestyi suomeksi Hannu Blommilan suomentamana. Suomennettu teos voitti tieteiskirjallisuuden Tähtivaeltaja-palkinnon 2007.


title: Dossier

text: Dossier on Stepan Chapmanin vuonna 2001 ilmestynyt novellikokoelma.


title: Ulla Virtanen

text: Ulla Virtanen (5. huhtikuuta 1980 Riihimäki) on suomalainen näyttelijä, koomikko ja improvisoija. Vuosina 2015–2017 hän esiintyi Me Naiset lehden tuottamassa EVEK talk show’ssa yhdessä Niina Lahtisen ja Veera Korhosen kanssa. Hän toimii myös ammatti-improvisoijana Improvisaatioryhmä VSOP:ssä.


title: Ulla Virtanen

text: Virtanen toimi vuosina 2011–2012 NRJ:n Aamupojat-ohjelman tuottajana ja radiojuontajana. Häntä on kuultu YleX:n sunnuntain "Suorana: Virtanen" -ohjelmassa, sekä vierailijana muissa YleX:n ja Radio NRJ:n ohjelmissa. Virtanen toimi TV2:n -talk show’ssa koomikkona kahden kauden ajan.


title: Ulla Virtanen

text: Vuodesta 2016 Ulla Virtanen on toiminut myös Me Naiset -lehden kolumnistina.


title: Ulla Virtanen

text: Virtanen valmistui näyttelijäksi American Academy of Dramatic Arts -koulusta New Yorkissa ja opiskeli improvisaatiota Upright Citizens Brigade -koulussa New Yorkissa sekä Los Angelesissa. Hän on opiskellut TV- ja elokuvatuotantoa vuoden verran Westminsterin yliopistossa Lontoossa.


title: Ulla Virtanen

text: Vuonna 2008 Virtanen näytteli Riihimäen Teatterin "Puhtaana Käteen" -farssissa. Hänet valittiin Suomen Standup-klubin Vuoden Tulokas -finalisteihin vuonna 2011. Vuonna 2016 Ulla Virtanen näytteli George Brantin monologinäytelmässä "Siipirikko" (Grounded) (suomentanut Jyri Numminen) pilotin roolin.


title: Ulla Virtanen

text: Suositussa "ToosaTV"-sketsisarjassa Virtanen on esittänyt useita eri rooleja yhdessä Cristal Snown ja NikoLan kanssa niin Iltasanomat-tuotannossa kuin Fox Suomi -televisiosarjassa.


title: Gaetano Preti

text: Gaetano Preti (28. helmikuuta 1891 – ?) oli italialainen telinevoimistelija. Hän oli mukana Lontoon olympialaisissa 1908, joissa Preti voimisteli joukkuekilpailussa. Italia sijoittui kisassa kuudenneksi.


title: Peace. Play It Loud.

text: Peace. Play It Loud. on road movie -hengessä tehty dokumenttielokuva suomalaisen rock-yhtye Superchristin "Rocket Science" -albumin julkaisukiertueesta.


title: Peace. Play It Loud.

text: Elokuvan kuvaushetkellä 11 vuotta toiminut helsinkiläisyhtye julkaisi 1. syyskuuta 2010 kolmannen albuminsa "Rocket Science". Yhtye teki albumin julkaisun yhteydessä 15 esiintymistä kattaneen Suomen kiertueen 1. syyskuuta ja 3. joulukuuta 2010 välisenä aikana.


title: Peace. Play It Loud.

text: Elokuvan nimi viittaa yhtyeen rauhanlipun malliseen esiintymisissä käytettyyn taustakankaaseen ja Superchristin rock-yhtyeille tyypillisiin kovaäänisiin esiintymisiin. Ilmausta on alun perin käytetty vuodesta 2004 alkaen yhtyeen albumien tekijätietojen perässä olevassa merkinnässä ""All Rights Reserved. Peace. Play It Loud.""


title: Peace. Play It Loud.

text: Elokuva on kuvattu digitaaliseen 720P -formaattiin ja se on kokonaan mustavalkoinen.


title: Peace. Play It Loud.

text: Elokuva julkaistiin samanaikaisesti nettistreamina sekä DVD:llä 16. maaliskuuta 2011. Elokuvan DVD-julkaisusta vastasi tuotantoyhtiö Disco Blanco Recordings ja DVD-levityksestä Supersounds Music Oy.


title: Peace. Play It Loud.

text: "Peace. Play It Loud." esitettiin Joensuussa Rokumentti 2011 -elokuvafestivaaleilla 16. marraskuuta 2011 ja se oli festivaalien sen vuoden ensimmäinen esitetty elokuva.


title: Peace. Play It Loud.

text: Elokuva esitettiin julkisesti myös Superchristin esiintymisen yhteydessä 18. maaliskuuta 2011 Kulttuuriareena Gloriassa, joka oli samalla elokuvan DVD-julkaisun julkistamiskeikka.


title: Koutokeinon kirkko

text: Koutokeinon kirkko (, ) on arkkitehti Finn Brynin suunnittelema kirkko Norjan Koutokeinossa. Kirkko valmistui vuonna 1958 ja sen rakennusmateriaalina on käytetty puuta. Kirkossa on 300 paikkaa.


title: Haarajatkoinen haarautuminen

text: Haarajatkoinen haarautuminen eli sympodiaalinen haarautuminen tarkoittaa kasvitieteessä kasvutapaa, jossa pääverson kasvu on päätteinen (päättyy kukintaan), ja kasvu jatkuu sivuversosta tai -versoista (haarajatkoinen). Haarajatkoisen vastakohta on varsijatkoinen eli monopodiaalinen kasvu, jossa pääverson kasvu jatkuu, kun taas sivuversojen kasvu on päätteinen (kukinnot muodostuvat sivuversoihin).


title: Haarajatkoinen haarautuminen

text: Kasvutapa on lajikohtainen ominaisuus, joka on taksonomisesti luonnehtiva. Se on siis ominaisuus, jota voidaan usein käyttää taksonomisen luokittelun kriteerinä. Esimerkiksi tietty suku poikkeaa saman heimon toisesta suvusta kasvutapansa perusteella: kämmekkäkasveissa ("Orchidaceae") "Phalaenopsis"-suvun lajit kasvavat monopodiaalisesti, "Dendrobium"-suvun lajit sympodiaalisesti. Kasvutapa voi näkyä myös esimerkiksi sipulikasveissa. Narsissikasvit ("Amaryllidaceae") kasvavat monopodiaalisesti, kuten esimerkiksi ritarinkukka ("Hippeastrum"), jossa kukat kehittyvät sivu- eli hankasilmuista, kasvullinen verso (lehdet) tulevat sipulin kärjestä eli päätesilmusta. Liljakasvit ("Liliaceae") taas kasvavat sympodiaalisesti, eli sipulin kärjestä päätesilmusta kasvava ilmaverso päättyy kukintaan, kun taas seuraavan vuoden kasvu jatkuu hankasilmuista muodostuvissa tytärsipuleissa. Puuvartisissa kasveissa selkeä esimerkki sympodiaalisesta kasvusta on syreeni ("Syringa").


title: Varsijatkoinen haarautuminen

text:
Varsijatkoinen haarautuminen eli monopodiaalinen haarautuminen tarkoittaa kasvitieteessä kasvutapaa, jossa sivuverson kasvu on päätteinen (päättyy kukintaan) ja kasvu jatkuu pääversosta tai -versoista (kärkijatkoinen). Monopodiaalisen vastakohtana voidaan pitää sympodiaalista eli haarajatkoista kasvua, jossa sivuverson kasvu jatkuu, kun taas pääverson kasvu on päätteinen (kukinnot muodostuvat pääversoihin).
Kasvutapa on lajikohtainen ominaisuus, joka on taksonomisesti luonnehtiva. Se on siis ominaisuus, jota voidaan usein käyttää taksonomisen luokittelun kriteerinä. Esim. tietty suku poikkeaa saman heimon toisesta suvusta kasvutapansa perusteella: kämmekkäkasveissa ("Orchidaceae") "Phalaenopsis"-suvun lajit kasvavat monopodiaalisesti, "Dendrobium"-suvun lajit sympodiaalisesti. Kasvutapa voi näkyä myös esim. sipulikasveissa. Narsissikasvit ("Amaryllidaceae") kasvavat monopodiaalisesti, kuten esim. ritarinkukka ("Hippeastrum"), jossa kukat kehittyvät sivu- eli hankasilmuista, kasvullinen verso (lehdet) tulevat sipulin kärjestä eli päätesilmusta. Liljakasvit ("Liliaceae") puolestaan kasvavat sympodiaalisesti, eli sipulin kärjestä päätesilmusta kasvava ilmaverso päättyy kukintaan, kun taas seuraavan vuoden kasvu jatkuu hankasilmuista muodostuvissa tytärsipuleissa.


title: Guinean vaakuna

text: Guinean vaakuna on Guinean tunnus lipun, kansallislaulun ja moton ohella.


title: Guinean vaakuna

text: Vaakunassa on oliivipuun oksaa nokassaan pitävä kyyhkynen, joka on rauhan vertauskuva. Kilven alaosassa on Guinean lipun värit.


title: Guinean vaakuna

text: Nauhassa on motto "Travail, Justice, Solidarité", suomeksi "Työ, oikeudenmukaisuus, solidaarisuus".


title: Kim Martin

text: Kim Kristine Martin (s. 28. helmikuuta 1986 Tukholma) on ruotsalainen jääkiekkoilija, pelipaikaltaan maalivahti.


title: Kim Martin

text: Martin oli jo 15-vuotiaana Ruotsin maajoukkueen mukana Salt Lake Cityn olympialaisissa 2002, joissa joukkue voitti pronssia ja Martin pelasi neljässä ottelussa. Hän siirtyi aiemmasta seurastaan Hammarby IF:stä AIK:hon, jossa hän voitti Ruotsin liigan pronssia 2002 sekä kultaa vuosina 2004 ja 2005. Hän voitti myös Euroopan mestarien cupin vuonna 2004 ja tuli valituksi turnauksen parhaaksi maalivahdiksi. Vuonna 2005 Martin oli voittamassa pronssia MM-kilpailuista.


title: Kim Martin

text: Martin sai toisen olympiamitalinsa Torinon kisoissa 2006, joissa Ruotsi voitti hopeaa ja Martin valittiin turnauksen parhaaksi maalivahdiksi. Saman vuoden keväällä hänen piti pelata HockeyAllsvenskania Malmön miesten joukkueessa, mutta Minnesota-Duluthin yliopistojoukkue kielsi häntä pelaamasta, sillä Yhdysvaltain yliopistosarjoissa on sääntö, joka kieltää aiemmin ammattilaissarjoissa pelanneiden osallistumisen. Martin pelasi Minnesota-Duluthin joukkueessa vuosina 2006–2009 ja 2010–2011 voittaen NCAA:n mestaruuden vuonna 2008. Hän myös voitti urallaan toista kertaa MM-pronssia vuonna 2007.


title: Kim Martin

text: Martin pelasi Vancouverin olympialaisissa 2010, joissa Ruotsi sijoittui neljänneksi. Hänellä oli kaudella 2010–2011 WCHA-sarjan paras torjuntaprosentti Minnesota-Duluthin joukkueessa. Myöhemmin hän valmistui oppilaitoksesta ja etsi itselleen uutta joukkuetta seuraavalle kaudelle.


title: HMS Adventure (1904)

text: HMS Adventure oli Britannian kuninkaallisen laivaston Adventure-luokan tiedusteluristeilijä, joka palveli ensimmäisessä maailmansodassa. Luokan aluksissa oli muista tiedusteluristeilijöitä poiketen neljä eikä kolme savuhormia sekä klipperikeula.


title: HMS Adventure (1904)

text: Luokan alukset poistettiin 1912 hävittäjälaivueiden johtoalusten paikalta, kun Acorn-luokan hävittäjät osoittautuivat nopeammiksi.


title: HMS Adventure (1904)

text: "HMS Adventure" törmäsi huhtikuussa 1907 Sussexin rannikolla kalastusalukseen, joka upposi. Alus palveli 1. torpedovenehävittäjälaivueen johtoaluksena ja se modernisoitiin Chathamin telakalla kesäkuussa 1910.


title: HMS Adventure (1904)

text: Palattuaan palvelukseen alus määrättiin Devonportiin 2. hävittäjälaivueen johtoalukseksi, mistä tehtävästä se siirrettiin elokuussa 1912 telakalle. Aluksen palatessa palvelukseen lokakuussa 1911 Devonportissa. Alus oli modernisoitavana Devonportin telakalla elokuussa 1912, jonka jälkeen se liittyi vuoden 1913 vuotuisiin sotaharjoituksiin 3. kevyt risteilijälaivueeseen.


title: HMS Adventure (1904)

text: Alus liitettiin heinäkuussa 1913 Doveriin sijoitettuun 6. hävittäjälaivueeseen. Toukokuussa 1915 se liitettiin Humberiin sijoitettuun 6. kevyt risteilijälaivueeseen, jonka tehtävänä oli valvoa Saksan ilmavoimien Zeppeliinien iskuja Britteinsaarten itärannikolle. Heinäkuussa alus siirrettiin Queenstowniin, jossa se oli aina marraskuuhun 1917.


title: HMS Adventure (1904)

text: "HMS Adventure" suojasi sodan viimeiset kuukaudet Gibraltarin saattueita, jonka jälkeen se siirrettiin Välimerelle ja edelleen Aegeanmerelle 1919. Alus palasi Imminghamiin, jossa se poistettiin palveluksesta 12. elokuuta. Tammikuussa 1920 alus törmäsi Humberissa jälleen troolariin. Alus myytiin romutettavaksi 3. tammikuuta 1920 ja "HMS Skirmisher" hinasi aluksen Morecambeen.


title: Guinea-Bissaun vaakuna

text: Guinea-Bissaun vaakuna on Guinea-Bissaun tunnus lipun, kansallislaulun ja moton ohella. Se otettiin käyttöön vuonna 1973.


title: Guinea-Bissaun vaakuna

text: Vaakunassa esiintyvät Guinea-Bissaun lipun värit. Musta tähti kuvaa Guinean ja Kap Verden afrikkalaista itsenäisyyspuoluetta (PAIGC) ja sen tehtävää. Vaakunaa ympäröi kaksi oliivipuun oksaa.


title: Guinea-Bissaun vaakuna

text: Vaakunassa on motto "Unidade, Luta, Progresso", suomeksi "Yhtenäisyys, taistelu, edistys".


title: D’Hautpoult (1807)

text: D'Hautpoult oli Ranskan laivaston 74-tykkinen Téméraire-luokan linjalaiva, jonka päällikkönä oli kunnialegioonan ritarikunnan ritari kapteeni Amand le Duc. Aluksella oli 680 hengen miehistö. Myöhemmin Britannian käytössä aluksen nimenä oli HMS Abercrombie .


title: D’Hautpoult (1807)

text: Alus tilattiin 15. toukokuuta 1801 Frères Crucyltä Lorientin telakalta. Sen köli laskettiin kesäkuussa 1803, ja se laskettiin vesille 2. syyskuuta 1807. Alus valmistui 3. tai 23. joulukuuta 1807, ja se liitettiin laivastoon helmikuussa 1808.


title: D’Hautpoult (1807)

text: Alus teki neitsytmatkansa Martiniquelle, kun se kuljetti täydennyksiä ja materiaalia kolmen linjalaivan sekä kahden fregatin muodostoman laivasto-osaston lippulaivana. Muut linjalaivat olivat "Courageux" ja "Polonais," ja osaston lippu-upseerina oli kommodori Amable Troude. Martiniquen valtauksen jälkeen osasto kääntyi takaisin, mutta se joutui Britannian kuninkaallisen laivaston osaston yllättämäksi.


title: D’Hautpoult (1807)

text: "D'Hautpoult'n" valtasi 17. huhtikuuta 1809 Puerto Ricon rannikolla sen aiemmin brittien käsiin joutunut sisaralus "Pompée," joka oli ajanut sitä takaa kolme yötä ja kaksi päivää "Recruitin" ja "Neptunen" kanssa. Taistelussa sai surmansa tai haavoittui 80-90 ranskalaista merimiestä.


title: D’Hautpoult (1807)

text: Britannian kuninkaallinen laivasto otti aluksen palvelukseensa kesäkuussa nimeten aluksen "Abercrombieksi". Sen ensimmäinen päällikkö oli Charlier Napier, joka luovutti aluksen seuraajalleen John Richardsille jo syyskuussa. Alus sai jo kolmannen päällikön joulukuussa, kun William Fabie otti tehtävän vastaan. Alus osallistui Guadeloupen valtaukseen 26. tammikuuta - 6. helmikuuta 1810..


title: D’Hautpoult (1807)

text: Alus saapui 5. syyskuuta 1810 Plymouthiin, jossa se siirrettiin 25. marraskuuta telakalle. Aluksen huollon kustannukset olivat 16 375 puntaa, ja se palasi palvelukseen 30. joulukuuta aloittaen matkan Portugaliin. Aluksen ollessa ankkurissa 26. lokakuuta 1811 siihen osui salama, joka tuhosi sen keulamaston. Alus oli telakalla Portsmouthissa tammikuusta maaliskuuhun 1812, minkä jälkeen se palveli Kanaalin laivastossa. Se siirrettiin vuonna 1814 Plymouthissa reserviin. Alus myytiin 30. huhtikuuta 1817 Plymouthissa Mr. Freakelle 3 810 punnalla.


title: Arvauksia ja kumoamisia

text: Arvauksia ja kumoamisia () on filosofi Karl Popperin vuonna 1963 ilmestynyt kirja.


title: Kamerunin vaakuna

text: Kamerunin vaakuna on Kamerunin tunnus lipun, kansallislaulun ja moton ohella.


title: Kamerunin vaakuna

text: Kilven punainen keskiosa kuvaa Kamerunvuorta. Miekka ja vaaka symboloivat oikeutta ja yhtenäisyyttä. Niiden alla on Kamerunin kartta. Kilven takana on kaksi fascesia ristikkäin. Kilven yllä on motto ranskaksi ja englanniksi, ylempänä "Paix, Travail, Patrie", alempana "Peace, Work, Fatherland", suomeksi "Rauha, työ, isänmaa". Kilven alla lukee maan nimi ranskaksi ja englanniksi.


title: Ajattelu, kieli, merkitys

text: Ajattelu, kieli, merkitys: Analyyttisen filosofian avainkirjoituksia on Panu Raatikaisen toimittama artikkelikokoelma analyyttisesta filosofiasta. Teos ilmestyi vuonna 1997 Gaudeamuksen kustantamana.


title: Vahakeltasiipi

text: Vahakeltasiipi ("Eilema cereolum") on harvinainen siilikkäisiin kuuluva yöperhoslaji. Suomen lajiston uhanalaisarvioinnissa 2010 se on luokiteltu vaarantuneeksi (VU).


title: Vahakeltasiipi

text: Heleän vaaleankeltainen perhonen, jonka koiraat ovat selvästi naaraita kookkaampia. Koiraan siivet ovat pitkät, leveät ja kärjestään terävät, hieman suorakaidemaiset. Väriltään ne ovat keltaiset ja keskiosastaan harmahtavat. Naaraalla siipi on pyöreämpi, keltaisen sävy on vaaleampi ja eikä siiven keskiosa ole yhtä harmaa. Takasiivet ovat etusiipiä vaaleammat ja leveät. Ruumis on harmaanruskea, koiraalla tasaisen hoikka ja pää sekä takaruumiin kärki ovat keltaiset. Naaraan ruumis on väriltään yhtenäisempi ja takaruumis selvästi tukevampi. Koiraan siipiväli on 26–32 mm ja naaraan 18–23 mm.


title: Vahakeltasiipi

text: Samannäköinen laji on etenkin kultakeltasiipi ("Eilema sororculum").


title: Vahakeltasiipi

text: Boreoalpiininen laji, jonka levinneisyysalue maailmassa on kaksiosainen. Sitä tavataan etelässä Alpeilla sekä pohjoisessa Skandinaviasta ja Baltiasta Keski-Venäjälle ulottuvalla alueella. Suomessa se on vahvasti kaakkoispainotteinen laji, jonka havainnot keskittyvät Etelä- ja Itä-Suomen järviseuduille. Lisäksi Etelä-Pohjanmaalla on erillinen esiintymä. Hajahavaintoja on myös lounaissaaristosta. Perhoset lentävät yhtenä sukupolvena heinäkuussa.


title: Vahakeltasiipi

text: Vahakeltasiipi on soilla, kosteikoissa, kosteissa metsissä ja muilla kosteilla paikoilla elävä perhonen, joka on levinneisyys on supistunut huomattavasti soiden kuivatuksen vuoksi. Suomen kansallisessa uhanalaisarvioinnissa 2010 se on luokiteltu vaarantuneeksi (VU), Ruotsissa silmälläpidettäväksi ja Norjassa alueellisesti hävinneeksi.


title: Vahakeltasiipi

text: Perhoset lentävät muutaman metrin korkeudella maanpinnasta ja koiraat aloittavat lentonsa usein jo ennen auringonlaskua ja jatkavat muutaman tunnin ajan. Iltapäivällä ne lähtevät lentoon myös häirittyinä. Naaraat oleskelevat enimmäkseen lehtien alapinnoilla suhteellisen lähellä maanpintaa ja houkuttelevat koiraita luokseen feromoneilla. Naaras munii korkeintaan 50 munaa, jotka se laskee oksille tai heinille. Toukat kasvavat hitaasti ennen siirtymistään talvilepoon ja keväällä aktivoituessaan uudestaan ne ovat pääasiassa yöeläjiä. Toukat ovat täysikasvuisia kesäkuun loppupuoliskolla ja koteloituvat vaaleaan kotelokoppaan kuorenrakoon tai kasvien varsille lähelle maanpintaa.


title: Vahakeltasiipi

text: Toukka syö puilla ja kivillä kasvavia karvejäkäliä ("Parmelia").


title: Tan Chin Kee

text: Tan Chin Kee (s. 28. helmikuuta 1952) on hongkongilainen entinen judoka. Hän osallistui Los Angelesin olympialaisiin 1984, joissa hän oli alle 71-kiloisten sarjassa jaetulla yhdeksännellätoista eli viimeisellä sijalla.


title: Ruususiipi

text: Ruususiipi ("Miltochrista miniata") on siilikkäisiin kuuluva perhoslaji.


title: Ruususiipi

text: Etusiipien pohjaväri on keltainen ja siiven etu- sekä ulkoreunaa kohti väri muuttuu oranssinpunaiseksi. Siiven tyvessä on musta piste, minkä lisäksi tumanharmaa ulompi poikkiviiru muodostaa sahanterää muistuttavan kuvion. Sisempi poikkiviiru erottuu joskus huonosti. Siiven ulkoreunan lähellä on siipisuonten kohdalla rivi tummanharmaita laikkuja. Takasiivet ovat vaaleat ja ulkoreunaa kohti niihinkin tulee oranssinpunertavaa sävyä. Pää ja keskiruumis ovat kellanruskeat, takaruumis harmaa, sivuilta kärkeä kohti tummeneva. Siipiväli on koiraalla 21–26 mm ja naaraalla 23–29 mm.


title: Ruususiipi

text: Ruususiiven levinneisyys ulottuu Pohjois-Espanjasta Keski-Euroopan ja Turkin kautta Etelä-Siperiaan ja edelleen Japaniin saakka. Suomessa se on eteläinen laji, jonka levinneisyys painottuu Itä- ja Kaakkois-Suomeen sekä etelärannikkoa pitkin Turun saaristoon. Perhoset lentävät heinäkuun alkupuolelta elokuun loppupuoliskolle. Hyvin lämpiminä kesinä voi syntyä pieni toinen sukupolvi, joka on lennossa syyskuussa.


title: Ruususiipi

text: Ruususiipi viihtyy erityisesti lämpimissä ja kosteissa jalopuumetsissä, joskin Suomessa sitä tavataan myös avoimilla ja hiekkapohjaisilla mailla. Elinpaikallaan se on usein runsaslukuinen. Perhonen on aktiivinen yöllä ja ne lentävät pimeän laskeutumisesta keskiyöhön. Koiraat lentävät valolle, mutta naaraita tulee vain harvoin. Perhoset käyvät juomassa mettä kukista ja tulevat myös makealla nesteellä kostutetulle syötille.


title: Ruususiipi

text: Naaras munii noin 20 munan ryhmiä ja toukat kasvavat hitaasti kunnes siirtyvät talvilevolle kuorenrakoihin tai maahan. Keväällä toukat kasvavat nopeammin ja ovat täysikasvuisia touko-kesäkuun vaihteessa. Koteloituminen tapahtuu tiiviin ja toukkakarvoilla pinnoitetun kotelokopan sisään.


title: Ruususiipi

text: Toukka elää puissa syöden niillä kasvavia viherleviä ja jäkäliä, mutta sen ravintotottumuksia ei tunneta kovin tarkoin. Kasvatuksessa toukka on syönyt myös kuivuneita kasvien lehtiä.


title: Cheon Ju-hyeon

text: Cheon Ju-Hyeon (; s. 28. helmikuuta 1977) on eteläkorealainen entinen pikaluistelija.


title: Cheon Ju-hyeon

text: Cheon sijoittui yleisluistelun MM-kisoissa 1996 21:seksi. Naganon olympialaisissa 1998 hän oli mukana 1 000 metrillä, jolla hän oli jaetulla 21. sijalla ja 1 500 metrin kisassa, jossa hän oli 15. nopein. Cheon oli seuraavan vuoden sprinttimaailmanmestaruuskilpailuissa 26. paras.


title: Cheon Ju-hyeon

text: "Lähde: Sports-reference"


title: Maria Geitel

text: Maria Natalia Geitel (22. tammikuuta 1864 Jyväskylä – 10. joulukuuta 1953 Helsinki) oli suomalainen kirjailija.


title: Maria Geitel

text: Geitelin vanhemmat olivat Alexander Otto Gabriel Geitel ja Natalia Shkljareffski.


title: Maria Geitel

text: Nimellä "M. Geitel":


title: Bolognan käännöspalvelu

text: Bolognan käännöspalvelu (Bologna) -hanke oli kehittämishanke, jonka rahoittaa tieto- ja viestintäteknologian tukiohjelma – ”monikielinen reaaliaikainen palvelu” (CIP-ICT-PSP.2010.4 6,2). Hanke oli kaksivuotinen ajalla 1. maaliskuuta 2011 – 28. helmikuuta 2013.


title: Bolognan käännöspalvelu

text: Hankkeen tavoitteena on kehittää palvelu, joka mahdollistaa oppilaitosten kääntää kurssien opetussuunnitelmat, koulutusohjelmat ja muut oppilaitosten tiedot edullisella ja korkealaatuisella web-pohjaisella konekäännöspalvelulla. Hankkeeseen osallistuvat rakentavat sekä tilastollisiin menetelmiin että sääntöpohjaiseen kääntämiseen perustuvat konekäännösjärjestelmät, jotka on optimoitu koulutukselliselle sisällölle. Lopputuloksen laadun parantamiseksi nämä järjestelmät käyttävät mm. aihealueen mukauttamista ja järjestelmien yhdistämistä.


title: Bolognan käännöspalvelu

text: Aluksi projekti tarjoaa käännökset seuraavista kielistä:


title: Bolognan käännöspalvelu

text: Konsortio koostuu seuraavista eurooppalaisista yrityksistä ja laitoksista:


title: Tatjana Levina (meloja)

text: Tatjana Levina (; s. 4. syyskuuta 1965) on uzbekistanilainen entinen meloja.